
 诇讗讜 讚诪讞诪专. 讗讞专 讘讛诪讛 砖讛讜讗 讘诇讗讜 讚诇讗 转注砖讛 讻诇 诪诇讗讻讛 讗转讛 讜讘讛诪转讱 (砖诪讜转 讻) 讜讘讛讗讬 诇讗讜 诇讬讻讗 讻专转 讚诇讗 注讘讬讚 诪注砖讛 讘讙讜驻讬讛 讜讻诪''讚 讘驻' 诪讬 砖讛讞砖讬讱 (砖讘转 讚祝 拽谞讚.) 讛诪讞诪专 讗讞专 讘讛诪转讜 讘砖讘转 驻讟讜专: 讜讗驻''讛 诇讗 讚讞讬. 讘转诪讬讛: 讜诇讬讙诪专 诪讛讻讗. 讚诇讗 讚讞讬 讗驻讬诇讜 诇讗讜 讙专讬讚讗: 讜讻讬 转讬诪讗 砖讗谞讬 诇讗讜讬 讚砖讘转 讚讞诪讬专讬. 讚拽讬''诇 (注讬专讜讘讬谉 讚祝 住讟:) 诪讞诇诇 砖讘转 讻注讜讘讚 注讘讜讚转 讻讜讻讘讬诐 讜诪砖讜诐 讛讻讬 讗驻讬' 诇讗讜 讙专讬讚讗 诇讗 讚讞讬 讜诪谞讬讬讛讜 诇讗 讙诪专讬谞谉: 讜讛讗 转谞讗 讘注诇诪讗 拽讗讬 讜诇讗 驻专讬讱. 讜讛讗 讗砖讻讞谉 转谞讗 讘注诇诪讗 讚讬诇讬祝 砖讗专 诇讗讜讬 讻讙讜谉 诇讗讜 讚诇讗 讬讟诪讗 讚讻讛谉 讜诇讗讜 讚诇讗 转讜讻诇 诇讛转注诇诐 诪诇讗讜 讚砖讘转 诇讞讜诪专讗 讜诇讗 驻专讻讬谞谉 砖讗谞讬 诇讗讜讬 讚砖讘转 讚讞诪讬专讬: 讗诪专 诇讜 讗讘讬讜. 诇讻讛谉: 讛讬讟诪讗. 讘讘讬转 讛拽讘专讜转 诇讛砖讬讘 讗讘讬讚讛 讗讜 砖讛讬转讛 注讜诪讚转 讘讞讜抓 讜讗诪专 诇讜 讗诇 转讞讝讬专 讬讻讜诇 讬砖诪注 诇讜 转''诇 讗讬砖 讗诪讜 讜讗讘讬讜 讜讬诇驻讬谞谉 诇讗讜 讚讟讜诪讗讛 讜诇讗讜 讚讛砖讘转 讗讘讚讛 诪诇讗讜讬 讚砖讘转: 讗诇讗. 诇注讜诇诐 讚讗诪专 诇讬讛 砖讞讜讟 诇讬 讘砖诇 诇讬 讜讗驻''讛 诇讗 讗讬爪讟专讬讱 注诇讬讛 讚讗讬讻讗 诇诪讬驻专讱 诪讛 诇讛谞讱 砖讞讜讟 诇讬 讘砖诇 诇讬 砖讻谉 讛讻砖专 诪爪讜讛 讘讞讬诇讜诇 砖讘转 讘注拽讬专转 诇讗 转注砖讛 讛讜讗 诪拽讬讬诐 注砖讛 讚讻讬讘讜讚 讜讝讛讜 讛讻砖专 拽讬讜诪讜 讜讗讬 讗驻砖专 诇拽讬讬诪讜 讘诇讗 注拽讬专转 诇讗讜 讛诇讻讱 讗讬 诇讗 讻转讘 讗转 砖讘转讜转讬 转砖诪讜专讜 讛''讗 诇讬讚讞讬 讗讘诇 讬讬讘讜诐 诇讗 讝讛 讘诇讘讚 讛讻砖专 拽讬讜诐 讛注砖讛 砖讛专讬 讬讻讜诇 诇讞诇讜抓 讜诇讗 讬注拽讜专 诇讗讜 砖诇 注专讜讛 讜诇讗 讗讬爪讟专讬讱 注诇讬讛: 诪讗讬 诇讗讜 讘讘讜谞讛 讜住讜转专. 讗讬爪讟专讬讱 诇诪讬住专 讗祝 注诇 讙讘 讚讗讘 诪诇讗讻讛 讛讜讗 讜讗讬讻讗 讻专转 讗讬 诇讗讜 讚讗砖诪讜注讬谞谉 讛''讗 讗转讬 注砖讛 讚讜注砖讜 诇讬 诪拽讚砖 讜讚讞讬 诇讗讜 讚砖讘转: 讜讛讗 转谞讗 讘注诇诪讗 讙诪专. 诇讗讜讬 讚讟讜诪讗讛 讜讛注诇诐 讗讘讚讛 诪诇讗讜讬 讚砖讘转 讜诇讗 驻专讬讱: 转讬驻讜拽 诇讬 诪讛转诐. 诪讗讬砖 讗诪讜 讜讗讘讬讜 转讬专讗讜 讚讛讻砖专 诪爪讜讛 讛讜讗 讜诇讗 讚讞讬 诇诪讛 诇讬讛 诇诪讬讛讚专 诇诪讻转讘 讛讻讗 讗转 砖讘转讜转讬 转砖诪讜专讜 讗诇讗 诇讗讜 讚转讬诇祝 诪讬谞讬讛 讚讗驻讬诇讜 讘诇讗 讛讻砖专 诪爪讜讛 讗讬 诇讗 讻转讬讘 拽专讗 讘讛讚讬讗 讚诇讗 讚讞讬 讗诪专讬谞谉 讚讚讞讬 讗诐 讻谉 讗讬爪讟专讬讱 注诇讬讛: 谞讗诪专 砖诪讬专讛 讘砖讘转 讜诪讜专讗 讘诪拽讚砖. 讜讛拽讬砖谉 讛讻转讜讘 讘驻住讜拽 讗讞讚: 

 诇讬讚讞讬 讻讚讗诪专 讘住讜祝 讗诇讜 诪爪讬讗讜转 (讘''诪 讚祝 诇讘.) 讚讛''讗 讗讬 诇讗讜 拽专讗 诇讬讚讞讬 诇''转 讜注砖讛 诪讛讗讬 讟注诪讗 讜讬''诇 讚注砖讛 讜诇''转 讚拽讬诇 讛''讗 讚诇讬讚讞讬 讗讘诇 诇''转 砖讬砖 讘讜 讻专转 诇讗 讛''讗 讚讚讞讬 讜诇讛讻讬 诇''转 讜注砖讛 诇讬讻讗 诇诪讬讚拽 讛讗 讘注诇诪讗 讚讞讬 讻讚讚讬讬拽 讗诇讗 转注砖讛 砖讬砖 讘讜 讻专转 讚讚讜拽讗 诇''转 砖讬砖 讘讜 讻专转 讚讘诇讗讜 拽专讗 讛''讗 讚诇讗 讚讞讬 讗讬讻讗 诇诪讬讚拽 讛讗 讘注诇诪讗 讚讞讬 讜讗''转 讜讻讬讜谉 讚讛砖转讗 讘注讬 诇诪讬诪专 讚讘注诇诪讗 讚讞讬 诇''转 砖讬砖 讘讜 讻专转 讻''砖 讚诇讬讚讞讬 讘注诇诪讗 诇''转 讜注砖讛 讜讗''诇 讚讗讛''谞 讚讗''讻 讛''诇 诇诪讬驻专讱 讗诇讗 讛讗 讚拽讬''诇 讚讗讬谉 注砖讛 讚讜讞讛 诇''转 讜注砖讛 谞讙诪专 诪讛讻讗 讚讚讞讬 讻讚驻专讬' 诇注讬诇 (讚祝 讛.) 讜讬''诇 讚讛砖转讗 讚讬诇驻讬谞谉 讚讘注诇诪讗 讚讜讞讛 诇''转 砖讬砖 讘讜 讻专转 注''讻 讙专注 诪诇''转 讜注砖讛 讚讗讬 讗驻砖专 砖讬讚讞讛 注砖讛 诇''转 讜注砖讛 讚诪讗讬 讗讜诇诪讬讛 讚讛讗讬 注砖讛 诪讛讗讬 注砖讛 讜讛讗 讚讛讜讛 讘注讬 诇诪讬诪专 讘住讜祝 讗诇讜 诪爪讬讗讜转 (讘''诪 讚祝 诇讘.) 讚注砖讛 讚讻讬讘讜讚 诇讬讚讞讬 诇''转 讜注砖讛 讛讬讬谞讜 诪砖讜诐 讚注讚讬祝 讚讛讜拽砖 讻讘讜讚诐 诇讻讘讜讚 讛诪拽讜诐 讜讗''转 讗讬 讘注诇诪讗 讚讞讬 讗''讻 拽专讗 讚讻诇讗讬诐 讘爪讬爪讬转 诇诪讛 诇讬 讜讬砖 诇讜诪专 讚讗讬爪讟专讬讱 诇讻讚专讘讗 讜诇转谞讗 讚讘讬 专讘讬 讬砖诪注讗诇 谞诪讬 讗讬爪讟专讬讱 讚诇讗 谞讚专讜砖 讛讻谞祝 诪讬谉 讻谞祝 讚讜拽讗 爪诪专 诇爪诪专 讜驻砖转讬诐 诇驻砖转讬诐 讜注讜讚 住''讚 讚诇讗 诇讬讚讞讬 注砖讛 讚爪讬爪讬转 诇讗讜 讚讻诇讗讬诐 砖讗讬谉 砖讜讛 讘谞砖讬诐 诇诪''讚 谞砖讬诐 驻讟讜专讜转 诪爪讬爪讬转 讜诇注讬诇 讚讛讜讛 讘注讬 诇诪讬诇祝 诪注砖讛 讚诪爪讜专注 讚诇讬讚讞讬 注砖讛 讗转 诇''转 (讜注砖讛) 诪砖诪注 讚讘注讬 诇诪讬诇祝 诪讛转诐 讗驻讬诇讜 讻诇讗讬诐 讘爪讬爪讬转 注''讻 讗讻转讬 诇讗 讗住讬拽 讗讚注转讬讛 砖讬砖 讞讬诇讜拽 讘讬谉 砖讜讛 讘讻诇 注讚 讚驻专讬讱 诇讬讛 讜讘驻' 砖谞讬 谞讝讬专讬诐 (谞讝讬专 讚' 谞讞. 讜砖诐) 讚讬诇讬祝 诇讙诪专讬 讘注诇诪讗 诪专讗砖讜 讗讬讻讗 诇诪讬诪专 住讘专 讚谞砖讬诐 讞讬讬讘讜转 讘爪讬爪讬转 讜讗''转 专讗砖讜 诇诪讛 诇讬 讻讬讜谉 讚讚讞讬 讗驻讬诇讜 诇讗讜 砖讬砖 讘讜 讻专转 讜讬''诇 讚讗讬爪讟专讬讱 诇讗砖诪注讬谞谉 讚讛拽驻转 讻诇 讛专讗砖 砖诪讛 讛拽驻讛 讜诪驻住讞 讜诪讬诇讛 讜转诪讬讚 诇讗 拽砖讬讗 诪讬讚讬 讗诪讗讬 讗讬爪讟专讬讱 拽专讗 讻讬讜谉 讚讘注诇诪讗 讚讞讬 讚住''讚 诇诪讬诇祝 诇注谞讬谉 砖讘转 诪讻讬讘讜讚 讗讘 讜讗诐 讚诇讗 讚讞讬 讜讛''讗 讚讘砖讘转 诇讗 讚讞讬 讗注''讙 讚讘注诇诪讗 讚讞讬: 谞讬讙诪专 诪讛讻讗 讚诇讗 讚讞讬. 诪砖诪注 讚讗讬 讗讬讬专讬 讘砖讞讬讟讛 讜讘讬砖讜诇 谞讬讞讗 讜转讬诪讛 讚诪谞讗 诇讬讛 诇转谞讗 诇讗讜拽诪讬 拽专讗 讘砖讞讬讟讛 讜讘讬砖讜诇 诇讗砖诪讜注讬谞谉 讚讘注诇诪讗 讚讞讬 讗讚专讘讛 谞讜拽诪讛 讘诇讗讜 讚诪讞诪专 讜谞讙诪专 诪讛讻讗 讚讘注诇诪讗 诇讗 讚讞讬 讗驻讬诇讜 诇讗讜 讙专讬讚讗 讜讬''诇 讚讚讬讬拽 转谞讗 诪讚诇讗 讗砖诪讜注讬' 拽专讗 讘砖讗专 讚讘专讬诐 讚诇讬讻讗 讗诇讗 诇讗讜 讙专讬讚讗 讚诇讗 讛讜讛 讗转讬 诇诪讬讟注讬 讜讗''转 讜讛讬讻讬 谞讙诪专 诪讛讻讗 讚诇讗 讚讞讬 讚诇诪讗 砖讗谞讬 讛讻讗 讚讛讜讬 注砖讛 讜诇讗 转注砖讛 讚讛讗 讻转讬讘 (诇诪注谉 讬谞讜讞 砖讜专讱 讜讞诪讜专讱 讜讘讬讜诐 讛砖讘讬注讬 转砖讘讜转) (砖诪讜转 讻讙) 讜诪砖''讛 讛讜讗 讚诇讗 讚讞讬 讗讘诇 诇讗讜 讙专讬讚讗 诇注讜诇诐 谞讬诇祝 诪讻诇讗讬诐 讘爪讬爪讬转 讚讚讞讬 讜讗专''讬 讚注砖讛 讚讻讬讘讜讚 讛讜讗讬诇 讜注讚讬祝 讻讜诇讬 讛讗讬 讚讛讜拽砖 讻讘讜讚诐 诇讻讘讜讚 讛诪拽讜诐 讞砖讬讘 注砖讛 讚砖讘转 讻诪讗谉 讚诇讬转讬讛 诇讙诪专讬 讜讛讜讬 讻诪讗谉 讚诇讬讻讗 讗诇讗 诇讗讜 讙专讬讚讗 讜讻诪讜 讻谉 注砖讛 讚诪拽讚砖 讜注砖讛 讚讘转 讻讛谉 注讚讬驻讬 诪注砖讛 讚砖讘转 诪砖讜诐 诪讜专讗 讜诪砖讜诐 讻驻专讛 讚讘转 讻讛谉 讜讗''转 诪谞诇谉 讚诇讗 讚讞讬 注砖讛 讚讻讬讘讜讚 讗驻讬' 诇讗讜 讙专讬讚讗 讚讛讗 砖讘转 讜讟讜诪讗讛 讜讛砖讘转 讗讘讚讛 讻讜诇讛讜 注砖讛 讜诇讗 转注砖讛 谞讬谞讛讜 讜讬''诇 讻讬讜谉 讚讙诇讬 诇谉 拽专讗 讚诇讗 讗诇讬诪讗 诇谉 讟注诪讗 讚讛讜拽砖 讻讘讜讚诐 诇讻讘讜讚 讛诪拽讜诐 讚诇讬讚讞讬 讗''讻 讗驻讬诇讜 诇讗讜 讙专讬讚讗 诇讗 讚讞讬 讚诪讻诇讗讬诐 诇讗 诪爪讬 讙诪讬专 诪砖讜诐 讚讻讬讘讜讚 讛讜讬 讛讻砖专 诪爪讜讛: 讜讛讗 转谞讗 讘注诇诪讗 拽讗讬 讜诇讗 拽驻专讬讱. 拽砖讛 讚诪砖诪注 讚讗讬 讗讬讬专讬 讘砖讞讬讟讛 讜讘讬砖讜诇 谞讬讞讗 诇讬讛 讜讗讚专讘讛 讻''砖 讚拽砖讛 讟驻讬 讚讛讬讻讬 讬诇讬祝 讚讛讬讟诪讗 讜诇讗 转讞讝讬专 讚诇讬讻讗 讻专转 诪砖讘转 讚讗讬讻讗 讻专转 讜住拽讬诇讛 讚谞讛讬 讚讛转诐 诇讗 讚讞讬 讛讻讗 讚讞讬 讗注''讙 讚讗讬讻讗 诇讗讜 讜注砖讛 诪砖讜诐 讚讛讜拽砖 讻讘讜讚诐 讜讬砖 诇讜诪专 讻讬讜谉 讚讙诇讬 拽专讗 讚讙专注 诪注砖讛 讚注诇诪讗 讚讘注诇诪讗 讚讞讬 诇讗讜 砖讬砖 讘讜 讻专转 讜讛讗讬 诇讗 讚讞讬 转讜 诇讗 诪讛谞讬 讟注诪讗 讚讛讜拽砖 讻讘讜讚诐 诇讻讘讜讚 讛诪拽讜诐: 砖讻谉 讛讻砖专 诪爪讜讛. 驻讬专讜砖 讘拽讜谞讟专住 诇注讜诇诐 讘砖讞讜讟 诇讬 讘砖诇 诇讬 讜讛讗 讘注诇诪讗 讚讞讬 诪''诪 诇讗 谞讬诇祝 诪讛讻讗 讚诇讬讚讞讬 注砖讛 讚讬讬讘讜诐 诇讗讜 讚讗讞讜转 讗砖讛 诪砖讜诐 讚讗讬讻讗 诇诪讬驻专讱 砖讻谉 讛讻砖专 诪爪讜讛 讚讗讬 讗驻砖专 诇拽讬讬诐 讛讻讬讘讜讚 讘诇讗 讚讞讬讬转 讛诇讗讜 讗讘诇 讙讘讬 讬讬讘讜诐 讬讻讜诇 诇拽讬讬诐 讛诪爪讜讛 讘诇讗 讚讞讬讬转 讛诇讗讜 讚讗驻砖专 讘讞诇讬爪讛 讜拽砖讛 诇专''讬 讚讗讬谉 讝讛 讗驻砖专 讚讗讬 讗住讜专 诇讬讬讘诐 诪砖讜诐 讻专转 讞诇讬爪讛 谞诪讬 诇讗 讘注讬 讚讻诇 砖讗讬谉 注讜诇讛 诇讬讬讘讜诐 讗讬谉 注讜诇讛 诇讞诇讬爪讛 讜诇拽诪谉 讘驻''讘 (讚祝 讻. 讜砖诐) 讬诇驻讬' 诪拽专讗 讜注讜讚 讗诪专讬' 讘讛讛讬讗 砖诪注转讗 (讚祝 讻讗.) 讚诇讗 讞砖讘讬谞谉 讙讘讬 讬讘讜诐 讗驻砖专 诇拽讬讬诐 砖谞讬讛诐 注''讬 讞诇讬爪讛 诪砖讜诐 讚讞诇讬爪讛 讘诪拽讜诐 讬讬讘讜诐 诇讗讜 诪爪讜讛 讛讬讗 (讜注讜讚 讚诇拽诪谉 诇驻讬 讛讗诪转 讚讗讬讻讗 拽专讗 讘讻诇讗讬诐 诇''诇 拽专讗 讻讬讜谉 讚讛讻砖专 诪爪讜讛 讚讜讞讛 讗驻讬' 诇''转 砖讬砖 讘讜 讻专转) 讜注讜讚 讚诪住拽讬谞谉 讚讘砖讜诐 诪拽讜诐 讗讬谉 注砖讛 讚讜讞讛 诇''转 砖讬砖 讘讜 讻专转 诪砖诪注 讗驻讬诇讜 讘讛讻砖专 诪爪讜讛 讜诇拽诪谉 讚驻专讬讱 讛讻砖专 诪爪讜讛 转讬驻讜拽 诇讬 诪讛转诐 讚驻讬' 讛拽讜谞讟' 转讬驻讜拽 诇讬 诪讛转诐 诪讻讬讘讜讚 讗讘 讚诇讗 讚讞讬 讗诇讗 讜讚讗讬 讛讛讜讗 讚诪拽讚砖 讗转讗 诇诪讬诪专 讛讗 讘注诇诪讗 讚讞讬 讗驻讬' 讘诇讗 讛讻砖专 诪爪讜讛 讜讗讬谉 讝讛 讚讬讜拽 讚讚诇诪讗 诇讙讜驻讬讛 讗讬爪讟专讬讱 诪砖讜诐 讚诪讻讬讘讜讚 讬诇驻讬谞谉 讚讘注诇诪讗 讚讞讬 讗讬爪讟专讬讱 诇诪讬讻转讘 讙讘讬 诪拽讚砖 讚诇讗 讚讞讬 讜诪讬讛讜 讛讗 讗讬讻讗 诇诪讬诪专 讗祝 注诇 讙讘 讚讘注诇诪讗 讚讞讬 讙讘讬 诪拽讚砖 讛''讗 讚诇讗 讚讞讬 讻诪讜 讘讻讬讘讜讚 讚讘讻诇 诪讬诇讬 讚砖讘转 讛''讗 讚诇讗 讚讞讬 讜诇讛讻讬 讗讬爪讟专讬讱 诪讬诇讛 讜驻住讞 讜转诪讬讚 讜讻谉 讗讜诪专 诪讛专专''讬 讜谞专讗讛 诇专''讬 讜讻谉 驻讬专砖 专讘讬谞讜 讞谞谞讗诇 讚讘诇讗讜 讚诪讞诪专 诪讜拽讬 诇讛 讜诪讛讻讗 诇讗 谞讬诇祝 讘注诇诪讗 讚诇讗 诇讬讚讞讬 诇讗讜 讙专讬讚讗 讚诪讛 诇讻讬讘讜讚 砖讻谉 讛讻砖专 诪爪讜讛 讻砖诪讞诪专 讜诪讟诪讗 讜诪谞讬讞 诪诇讛讞讝讬专 讗讘讚讛 讻讚讬 诇讛讘讬讗 讙讜讝诇讜转 诇讗讘讬讜 讘砖注转 讚讞讬讬转 讛诇讗讜 讗讬谉 诪讗讻讬诇讜 讜诪诇讘讬砖讜 讗讘诇 讘注诇诪讗 讚注讘讬讚 讙讜祝 讛诪爪讜讛 讬诇驻讬谞谉 诪讻诇讗讬诐 讘爪讬爪讬转 讚讚讞讬 讜讗专''讬 讚讻讬讘讜讚 讗讘 讗驻讬' 注讜住拽 讘讙讜祝 诪爪讜讛 诇讗 讚讞讬 讚讘讻诇 注谞讬谉 拽讗 驻住讬拽 砖诇讗 讬砖诪注 诇讜 讜讛讬讬谞讜 诪砖讜诐 讚讘专讜讘 注谞讬讬谞讬 讻讬讘讜讚 专讙讬诇讬诐 诇讛讬讜转 注诇 讬讚讬 讛讻砖专 诪爪讜讛 拽讗诪专 专讞诪谞讗 讚诇讗 讚讞讬 讘讻诇 注谞讬谉 讜讛砖转讗 诇拽诪谉 驻专讬讱 砖驻讬专 讛讻砖专 诪爪讜讛 转讬驻讜拽 诇讬 诪讛转诐 讚诇讗 讚讞讬 讜讗诐 讗讬谞讜 注谞讬谉 诇讛讻砖专 诪爪讜讛 转谞讬讛讜 注谞讬谉 诇讙讜祝 诪爪讜讛: 

专诪讘"谉

讛讗 讚讚讬讬拽讬谞谉 讟注诪讗 讚讻转讬讘 讗转 砖讘转讜转讬 转砖诪专讜 讛讗 诇讗讜 讛讻讬 讚讞讬.讜讛讚专 讻讬 讚讞讬谞谉 诇讛 讘诇讗讜 讚诪讞诪专 讚讬讬拽讬谞谉 诇讙诪讜专 诪讛讻讗 讚诇讗 讚讞讬 讟注诪讗 讚讛讗 诪讬诇转讗 专讛讟讗 讘讻讜诇讛 砖诪注转讗 诪砖讜诐 讚讙讘讬 诇"转 砖讬砖 讘讛 讻专转 讗讬 住"讚 诇讗 谞讬讚讞讬 讚讙诪专讬谞谉 诪讬谞讛 诇讬砖转讜拽 拽专讗 诪讬谞讬' 讜讗谞讗 讬讚注谞讗.
讜诪讬讛讜 讜讚讗讬 讗讬讻讗 诇诪讬讚拽 注诇讛 讚讬诇诪讗 诇注讜诇诐 讗讬诪讗 诇讱 讚诇讗 讚讞讬 讚讙诇讬 专讞诪谞讗 讘讛讗 讛讜讗 讛讚讬谉 诇讻诇 讛转讜专讛 讜讗讬爪讟专讬讱 住"讚 讗诪讬谞讗 诪讛 诇讬 讞讜诪专讗 讝讜讟专讗 诪讛 诇讬 讞讜诪专讗 专讘讛 讜讻讬 讛讬讻讬 讚讚讞讬 诇讗 转注砖讛 砖讗讬谉 讘讬 讻专转 诇讬讚讞讬 讗转 砖讬砖 讘讜 讻专转 拽诪"诇 讜诇讗 诪爪讬转 诇诪讜诪专 讚诇讗 住"讚 讛讻讬 讚讗诐 讻谉 诪爪讬爪讬转 讙讜驻讛 转讬驻讜拽 诇谉 讻讚驻专讬砖讬转 诇注讬诇 讜讻谉 讛讗 讚讗诪专讬谞谉 诇拽诪谉 (讬讘诪讜转 讚祝 讝' 注"讗) 讘讛讚讬讗 讘砖诪注转讬谉 讜诇诪讗讬 讚住"讚 诪注讬拽专讗 诪讗讬 讗讜 讗讬谞讜 讚拽讗诪专 讜诪住拽谞讗 诪讛 诇讬 讞讜诪专讗 讝讜讟专讗 诪讛 诇讬 讞讜诪专讗 专讘讛 讜诪砖讜诐 讛讻讬 讗讬爪讟专讬讱 专讞诪谞讗 诇诪讬住专 讛讘注专讛 讘讛讛讬讗 谞诪讬 讗讬讻讗 诇诪讬讚拽 讛讬讻讬 讚讬讬拽讬谞谉 讟注诪讗 讚讻转讘讬讛 专讞诪谞讗 讛讗 诇讗讜 讛讻讬 讚转讬 讗讚专讘讛 谞讬讙诪专 诪讬谞讛 诇讻诇 讛转讜专讛 讚诇讗 讚讞讬.
讜讬砖 诇驻专砖 讚诇注讜诇诐 讻诇 讛讬讻讗 讚讞讚 拽专讗 讛讜讗 讙诪专讬谞谉 诪讬谞讬讛 诪讛 讛转讛 诇讗 讚讞讬 讘注诇诪讗 谞诪讬 诇讗 讚讞讬 讗讘诇 讻讬 讚专砖讬谞谉 诪讻讬讘讜讚 讗讘 讜讗诐 讗讜 诪诪讬转转 讘"讚 讚诇讗 讚讞讬 讜讻转讬讘 谞诪讬 注诇讬讛 讚诇讗 讚讞讬 讛讜讜 诇讬讛 讘砖谞讬 讻转讜讘讬诐 讛讘讗讬诐 讻讗讞讚 讜讗讬谉 诪诇诪讚讬谉 砖诇讗 讬讚讞讜 讗诇讗 砖讬讚讞讛 讚讗讬 住"讚 诇讗 讚讞讬 注诇讬讛 诇诪讛 诇讬.
讜讗诐 转讗诪专 讗"讻 诪拽专讗 讙讜驻讬讛 讚注诇讬讛 诇讬讙诪专 诇讻诇 讛转讜专讛 讚诇讗 讚讞讬 讜讗诪讗讬 诪讛讚专讬谞谉 讗讛讬讻讗 讗砖讻讞 讘注诇诪讗 讚讚讞讬 讬砖 诇讜诪专 讻讚讗诪专谉 诇注讬诇 讚注诇讬讛 诇讗 诪讜讻讞 讜诇讗 注讘讚讬谞谉 诪讬谞讬讛 讘诇讞讜讚 讘谞讬谉 讗讘 诇讻诇 讛转讜专讛 讻讜诇讛 讗诇讗 讛讜讛 讙诪专讬谞讗 诪爪讬爪讬转 讚讚讞讜 讚诪讛 诇讬 讞讜诪专讗 专讘讛 讜诪"诇 讞讜诪专讗 讝讜讟专讗 讜讻讬 讞讝讬谞谉 讘拽专讗 讗讞专讬谞讗 讚诇讗 讚讞讬 讚专砖讬谞谉 注诇讬' 谞诪讬 诇讻讬讜爪讗 讘讜 讚诇讗 讚讞讬 讛讗 讘讻诇 讛转讜专讛 讚讞讬 讜讚讜诪讬讗 讚爪讬爪讬转. 
讜诪讬讛讜 讻讬 诪转专爪讬谞谉 讜诪讜拽诪讬谞谉 诇讬讛 讘诇讗讜 讚诪讞诪专 讚讬讬拽讬谞谉 讗讬驻讻讗 讜讛讻讬 拽讗诪专 讜讚讗讬 讗讬讻讗 诇诪讬诪专 讚诪讻诇讗讬诐 讘爪讬爪讬转 讙诪专讬谞谉 诇讻诇 讛转讜专讛 讚讚讞讬 讜讗转 砖讘转讜转讬 转砖诪讜专讜 诇讙讜驻讬讛 讚讙诇讬 讘讬讛 专讞诪谞讗 讚诇讗 讚讞讬 诪砖讜诐 讚讗转讛 讜讗讘讬讱 讞讬讬讘讬谉 讘讻讘讜讚讬 讜讗讬讻讗 诇诪讬诪专 谞诪讬 诪讜讗转 砖讘转讜转讬 转砖诪讜专讜 讙诪专讬谞谉 诇讻诇 讛转讜专讛 讚诇讗 讚讞讬 讜讻诇讗讬诐 讘爪讬爪讬转 诇讙讜驻讬讛 讚讙诇讬 讘讬讛 专讞诪谞讗 讚讚讞讬 诪砖讜诐 讚爪讬爪讬转 砖拽讜诇讛 讻谞讙讚 讻诇 讛诪爪讜转 讜讻讬讜谉 讚讗讬讻讗 诇诪讬诪专 讛讻讬 讜讗讬讻讗 诇诪讬诪专 讛讻讬 拽讜诇讗 讜讞讜诪专讗 诇讞讜诪专讗 诪拽砖讬谞谉 讜诇讗 讚讞讬. 
讜讘转讜住驻讜转 专讗讬转讬 讚诪转专爪讬谉 讻讜诇讗 砖诪注转讗 讛讻讬 讚讜讚讗讬 诪注诇讬讛 诪爪讬 诇诪讬讙诪专 讛讗 讘注诇诪讗 讚讞讬 讻讚讙诪专 讘砖讘转 讗诇讗 讚讘专讬讬转讗 拽转谞讬 砖讜诪注 讗谞讬 讗驻讬诇讜 讘讗讞转 诪讻诇 讛注专讬讜转 讜诪砖诪注 讚诪拽诪讬 讚转讬转讬 注诇讬讛 讬讚注讬谞谉 讛讻讬 讜注诇讛 诇诪讬住专 讗讬爪讟专讬讱 讜讗注"讙 讚讗诪专 专讘讗 诇拽诪谉 (讬讘诪讜转 讚祝 讞' 注"讗) (爪专讛) [注专讜讛] 诇讗 爪专讬讻讛 拽专讗 讜讻讜' 讚讗诇诪讗 砖讜诪注 讗谞讬 讚拽转谞讬 讘专讬讬转讗 诇讗讜 讚讜拽讗 讗诇讗 诪砖讜诐 砖讬讟驻讛 讚爪专讜转 谞拽讬讻讬 诇讛 讛讗讬 住讘专讗 讚专讘讗 讛讜讗 讚住讘专 诇讗 讗转讬 注砖讛 讜讚讞讬 诇讗 转注砖讛 讚讻专转 讚讞诪讬专 讟驻讬 讟讜讘讗 讜讗谞谉 讛砖转讗 住"讚 讚讘专讬讬转讗 讚讜拽讗 拽转谞讬 砖讜诪注 讗谞讬 讘讬谉 讘注专讬讜转 讘讬谉 讘爪专讜转 讜讛讗 讚诇讗 讙诪专讬谞谉 诪爪讬爪讬转 讚诇讗 讚讞讬 诇讗 转注砖讛 砖讬砖 讘讜 讻专转 讬砖 诇讜诪专 讚诇诪讗讬 讚住"讚 诇诪讬讙诪专 诪砖讘转 诇讗 诪讬讬转专 诇谉 爪诪专 讜驻砖转讬诐 讻诇诇 讻讚讜拽讬' 讚专讘讗 讻讱 诪转专爪讬谉 讘转讜住驻讜转 讜讝讛 讗讬谞讜 诪住驻讬拽 讘住讜祝 讛砖诪讜注讛 讙讘讬 讚讬讜拽讗 讚讛讘注专讛 讚讛讗 讙诪专讬 诪爪讬爪讬转 讚讚讞讬 讘诪讛 诇讬 讞讜诪专讗 专讘讛 诪讛 诇讬 讞讜诪专讗 讝讜讟专讗 讜讙诪讬专 谞诪讬 诪砖讘转 讛讗 诇讗讜 讛讻讬 讚讞讬 讻讚驻专讬砖讬转. 



诪讛 诇讛谞讱 砖讻谉 讛讻砖专 诪爪讜讛. 驻讬专砖"讬 讝"诇 注讬拽专 拽讬讜诐 诪爪讜转 讗讘讬讜 诇讗 讗讬驻砖专 诇拽讬讜诪讬讛 讗诇讗 讘注拽讬专转 砖讘转 讗讘诇 讛讻讗 讗讬驻砖专 讚讞诇讬抓 讜诇讗 诪讞讜讜专 诇谉 讚讛讗 专讘讗 讚讗诪专 讘驻专拽 讻讬爪讚 (讚祝 讻') 讛讻讗 讗讬驻砖专 讘讞诇讬爪讛 讜诪拽讬讬诐 注砖讛 讜诇讗 转注砖讛 讗讬转讜转讘 讚讻诇 砖讗讬谞讛 注讜诇讛 诇讬讘讜诐 诇讗讜 讘转 讞诇讬爪讛 讛讬讗 讜注讜讚 讚讗诐 讻谉 诪诪讬诇讛 讜驻住讞 讜转诪讬讚 讜诪讬转转 讘讬转 讚讬谉 讘砖讘转 诪讻讜诇讛讜 诇讗 讗转讬讗 讚诪讛 诇讛诇谉 砖讘谉 讛讻砖专 诪爪讜讛 讜讗注"驻 砖讗讬驻砖专 诇诪讜诇 诇诪讞专 讜诇拽讬讬诐 诪讬转转 讘讬转 讚讬谉 诇诪讞专 讛砖转讗 诪讬讛讗 讛讻砖专 诪爪讜讛 谞讬谞讛讜 讚讛讗 讙诐 讘谞讬谉 讘讬转 讛诪拽讚砖 讗讬驻砖专 诇诪讞专 讜讗驻讬诇讜 讛讻讬 讗诪专转 讛讻砖专 诪爪讜讛 讛讜讗. 讜注讜讚 拽砖讛 诇谉 讛讗 讚讗诪专讬谞谉 讛讻砖专 诪爪讜讛 讜转讬驻讜拽 诇讬讛 诪讛转诐 诪讗讬 拽讜砖讬讗 诪拽专讗 拽诪讗 讚诪讜专讗 讚讗诐 讙诪专讬谞谉 诇讻诇 讛转讜专讛 讚讚讞讬 讜讛讗讬 讚诪拽讚砖 诇讙讜驻讬讛 讗讬爪讟专讬讱 诇讜诪专 讚诇讗 讚讞讬 讜诪"诪 转专讜讜讬讬讛讜 讛讻砖专 诪爪讜讛 谞讬谞讛讜 讛讗 讘讬讘讜诐 诇讗 讚讞讬 讜讗讻转讬 注诇讬讛 诇诪讛 诇讬. 讜注讜讚 讚讛讻砖专 诪爪讜讛 诇讗 诪砖诪注 讛讻讬.
讗诇讗 诪砖诪注 驻讬专讜砖讜 讻诪讜 砖驻专"讞 讚讗诇讗讜 讚诪讞诪专 拽讗诪专讬谞谉 讚诇讬讻讗 诇诪讬讙诪专 诪讛讻讗 讚诇讗 讚讞讬 讚诪讛 诇讛谞讱 砖讻谉 讗讬谉 讚讞讬讬转谉 注讬拽专 诪爪讜讛 讗诇讗 讛讻砖专 诪爪讜讛 砖讛诪讞诪专 讗讞专 讘讛诪转讜 诇讛讘讬讗 诇讗讘讬讜 讙讜讝诇讜转 讗讜 讚讘专 讗讞专 讗讬谉 讝讛 讻讘讜讚讜 讗诇讗 讛讻砖专 讻讘讜讚讜 讜讻谉 讙讘讬 讘谞讬谉 讘讬转 讛诪拽讚砖 讘诪讞诪专 砖讗讬谉 讘讜 讘谞讬谉 讛讘讬转 注爪诪讜 拽讗诪专 讗诇讗 砖讛讜讗 诪讻砖专 讘谞讬讬谞讜 讛诇讻讱 讗注"讙 讚讛讻讗 诇讗 讚讞讬 讘注诇诪讗 讚讞讬 讚讙诪专讬谞谉 诪讻诇讗讬诐 讘爪讬爪讬转. 
讜讗"转 讜讛诇讗 诪讻讬讜谉 砖讗诪专 诇讜 讗讘讬讜 讞诪专 讗讞专 讘讛诪转谉 讛讜讬 讻讘讜讚讜 讗讬谉 注讬拽专 讻讘讜讚 讗诇讗 诪讛 砖讗诪专讜 讘拽讬讚讜砖讬谉 讗讬讝讛讜 讻讘讜讚 诪讗讘讬谞讜 讜诪砖拽讛讜 讜诪诇讘讬砖讜 讜诪谞注讬诇讜 讜讻讜' 讜讻诇 讚讘专 砖讬砖 诇讜 讛谞讗讛 讘讜 讗讘诇 讗诪专 诇讜 诇注砖讜转 讚讘专 砖讗讬谉 诇讜 讛谞讗讛 砖诇 讻诇讜诐 讗讬谉 讝讛 讻讘讜讚 砖讗诪专讛 转讜专讛 讜讻谉 诪讛 砖讗诪专讜 讬讻讜诇 讗诪专 诇讜 讗讘讬讜 诇讛讬讟诪讗 讜讻讜' 诇讛讘讬讗 驻讬专讜转 拽讗诪专 讗讘诇 讛讟诪讗 诇讞谞诐 讗讬谉 爪专讬讱 诇讜诪专 砖诇讗 讬砖诪注 诇讜.





专砖讘"讗

诇讗 讘诇讗讜 讚诪讞诪专 [讜讻讜'] 讗诇讗 讚拽讬讬诪讗 诇谉 讚讗转讬 注砖讛 讜讚讞讬 诇讗 转注砖讛 诇讬讙诪专 诪讛讻讗 讚诇讗 讚讞讬. 讜讗讬讻讗 诇诪讬讚拽 诪"砖 讻讬 诪讜拽诪讬谞谉 诇讬讛 讘砖讞讜讟 诇讬 讜讘砖诇 诇讬, 讚讬讬拽讬谞谉 诪讬谞讛 讛讗 讘注诇诪讗 讚讞讬, 讜讻讬 诪讜拽诪讬谞谉 诇讬讛 讘诇讗讜 讚诪讞诪专 讚讬讬拽讬谞谉 诪讬谞讬讛 讗讬驻讻讗, 讜诇诇诪讚 注诇 讻诇 讛转讜专讛 诇讛讬讜转 讻诪讜讛讜, 讜讗讬讻讗 诇诪讬诪专 讚讻讬 诪讜拽诪讬谞谉 诇讬讛 讘砖讞讜讟 诇讬 讜讘砖诇 诇讬, 诇讬讻讗 讗诇讗 讻讚讗诪专 讚讗讬 住诇拽讗 讚注转讱 讚谞讬讙诪专 诪讬谞讬讛 讘注诇诪讗 诇讗讬住讜专讗 诇讬砖转讜拽 拽专讗 诪讬谞讬讛, 讚诪讛讬讻讬 转讬转讬 讚讗转讬 注砖讛 讜讚讞讬 诇讗讜 讞诪讜专 砖讬砖 讘讜 讻专转. 讜讬砖 诪拽砖讬诐 (专诪讘"谉 讚"讛 讛讗) 讚讛讗 诇讬转讗 讚讚诇诪讗 讗爪讟专讬讱 讚讗讬 诇讗讜 讚讙诇讬 诇谉 专讞诪谞讗 讗转 砖讘转讜转讬 转砖诪讜专讜 讛讜讛 讗诪讬谞讗 讚讚讞讬 讻讚讚讞讬 诇讗讜 讙专讬讚讗 讚讻诇讗讬诐, 讚诪讛 诇讬 讗讬住讜专讗 讝讜讟讗 诪讛 诇讬 讗讬住讜专讗 专讘讛, 讜讻讚讗诪专讬谞谉 诇拽诪谉 (讬讘诪讜转 讝, 讗) 诪讗讬 讗讜 讗讬谞讜 讚拽讗诪专 住诇拽讗 讚注转讱 讗诪讬谞讗 讗讟讜 注砖讛 讚讚讞讬 诇讗 转注砖讛 诇讗讜 诇讗 转注砖讛 讚讞诪讜专 诪讬谞讬讛 讜拽讗 讗转讬 注砖讛 讜讚讞讬 诇讬讛 诪讛 诇讬 讞讜诪专讗 专讘讛 诪讛 诇讬 讞讜诪专讗 讝讜讟讗 转诇诪讜讚 诇讜诪专 诇讗 转讘注专讜. 讛讻讬 谞诪讬 讚诇诪讗 讗爪讟专讬讱 诇诪讬诇祝 诪讬谞讬讛 讘讻诇 讛转讜专讛 讻讜诇讛 讚诇讗 讚讞讬 讗诇讗 诇讗 转注砖讛 讙专讬讚讗 讻讻诇讗讬诐, 讛讗 砖讬砖 讘讜 讻专转 诇讗. 讜诪转专爪讬诐 讚讻诇 讛讬讻讗 讜讚讗讬 讚诇讬讻讗 讗诇讗 讞讚 拽专讗 讙诪专讬谞谉 诪讬谞讬讛 诪讛 讛转诐 诇讗 讚讞讬, 讘注诇诪讗 谞诪讬 诇讗 讚讞讬, 讗讘诇 讛讻讗 讻讬 讚专砖讬谞谉 诪讻讘讜讚 讗讘 讜讗诐 讚诇讗 讚讞讬, 讜讻转讘讬 谞诪讬 注诇讬讛 讚诇讗 讚讞讬 讛讜讜 诇讛讜 讻砖谞讬 讻转讜讘讬诐 讛讘讗讬谉 讻讗讞讚 讜讗讬谉 诪诇诪讚讬谉 砖诇讗 讬讚讞讜, 讗诇讗 砖讬讚讞讜 讜诇诇诪讚 注诇 注爪诪谉 讘诇讘讚 讘讗讜 砖诇讗 讬讚讞讜. 讜讗诐 转讗诪专 讗诐 讻谉 诪注讬拽专讗 诪讗讬 拽讗 诪讘注讬讗 诇讛讜 砖讬砖 讘讜 讻专转 讛讬讻讗 讗砖讻讞谉 讚讚讞讬 讚讗爪讟专讬讱 注诇讬讛 诇诪讬住专讗. 讚诇诪讗 讻讬 讗爪讟专讬讱 注诇讬讛 诇讗讙诪讜专讬 注诇 讻诇 讛转讜专讛 讚诇讗 讚讞讬. 讬砖 诇讜诪专 讚注诇讬讛 讻讬讜谉 讚讗讬讻讗 诇诪讬诪专 讚讗转讬 诇讙讝讬专讛 砖讜讛 讗讞专讬谞讗 讻讚诇拽诪谉 (讬讘诪讜转 讟, 讗) 诇讗 注讘讚讬谞谉 诪讬谞讬讛 讘谞讬谉 讗讘 讜讻讚讻转讘讬谞谉 诇注讬诇 (讬讘诪讜转 讛, 讘 讚"讛 诪讗讬) 讗诇讗 讗讚专讘讛 讛讜讛 讙诪专讬谞谉 诪爪讬爪讬转 讚诪讜驻谞讛 讚讚讞讬, 讚诪讛 诇讬 讗讬住讜专讗 专讘讛 诪讛 诇讬 讗讬住讜专讗 讝讜讟讗. 讜讛砖转讗 谞讛讬 讚讛讜讛 住讚"讗 讚讗转 砖讘转讜转讬 转砖诪讜专讜 诇诇讗讜 讚诪讘砖诇 讛讜讗 讚讗转讗 讜诇讜诪专 讚诇讗 讚讞讬, 讚专砖讬谞谉 谞诪讬 注诇讬讛 诇讻讬讜爪讗 讘讜 讚诇讗 讚讞讬, 讛讗 讘讻诇 讛转讜专讛 讚讞讬 讚讛讜讜 诇讛谉 讘' 讻转讜讘讬谉. 讜诪讬讛讜 讻讬 诪讜拽诪讬谞谉 诇讬讛 讘诇讗讜 讚诪讞诪专, 讜讚讗讬 讗讬讻讗 诇诪砖诪注 诪讬谞讬讛 讗讬驻讻讗, 讚讻讬讜谉 讚讗讬讻讗 诇诪讙诪专 诪爪讬爪讬转 讚讚讞讬, 讜讗转 砖讘转讜转讬 转砖诪讜专讜 诇讙讜驻讬讛 讛讜讗 讚讗转讗 诪砖讜诐 讚讗转讛 讜讗讘讬讱 讞讬讬讘讬谉 讘讻讘讜讚讬. 讜讗讬讻讗 诇诪讬诪专 谞诪讬 讚诪讜讗转 砖讘转讜转讬 转砖诪讜专讜 诇讙讜驻讬讛 讛讜讗 讚讗转讗 诪砖讜诐 讚讗转讛 讜讗讘讬讱 讞讬讬讘讬谉 讘讻讘讜讚讬. 讜讗讬讻讗 诇诪讬诪专 谞诪讬 讚诪讜讗转 砖讘转讜转讬 转砖诪讜专讜 讙诪专讬谞谉 诇讻诇 讛转讜专讛 讚诇讗 讚讞讬, 讜讻诇讗讬诐 讘爪讬爪讬转 诇讙讜驻讬讛 诪砖讜诐 讚爪讬爪讬转 砖拽讜诇讛 讻谞讙讚 讻诇 讛诪爪讜转, 讜讻讬讜谉 讚讗讬讻讗 诇讗拽讜砖讬 诇讛讗讬, 讜讗讬讻讗 诇讗拽讜砖讬 诇讛讗讬 诇讞讜诪专讗 诪拽砖讬谞谉 诇拽讜诇讗 诇讗 诪拽砖讬谞谉 讜诇讗 讚讞讬. 讜讗讬谞讜 诪讞讜讜专 诇讬, 讚讻讬讜谉 讚讗诪专讬谞谉 讚讗讬 诇讗讜 讗转 砖讘转讜转讬 转砖诪讜专讜 讛讜讛 讗诪专讬谞谉 讚注诇讬讛 诇讗 诪讜讻讞, 讜诇讗 注讘讚讬谞谉 诪讬谞讬讛 讘谞讬谉 讗讘 讜讗驻讬诇讜 诇讞讜诪专讗, 讻讬讜谉 讚讗讬讻讗 诇诪讬诪专 讚诇讙"砖 讛讜讗 讚讗转讗, 讻讬 讻转讬讘 谞诪讬 讗转 砖讘转讜转讬 转砖诪讜专讜 讗诪讗讬 诇讗 讗诪专讬谞谉 讚注诇讬讛 讚诇诪讗 诇讙讝讬专讛 砖讜讛, 讜讛讜讛 诇讬讛 讗转 砖讘转讜转讬 讞讚 拽专讗, 讜诇讬讙诪专 诪讬谞讬讛 讚注诇诪讗 诇讗 讚讞讬, 讜讻诇讗讬诐 讘爪讬爪讬转 诇诇讗讜 讙专讬讚讗 讛讜讗 讚讗转讗. 讜讻讘专 讛拽砖转讬 讬讜转专 诪讝讛 注诇 住讘专讗 讝讜 诇诪注诇讛. 讗诇讗 讜讚讗讬 讛转讬专讜抓 讛专讗砖讜谉 谞讻讜谉 讚讗诐 讻谉 诇砖转讜拽 拽专讗 诪讬谞讬讛, 讚讛讛讬讗 住讘专讗 讚诪讛 诇讬 讗讬住讜专讗 专讘讛 诪讛 诇讬 讗讬住讜专讗 讝讜讟讗, 讗讻转讬 诇讗 讗讝诇讬谞谉 讘讛讛讬讗 住讘专讗. 讜转讚注 诇讱 讚讗讚专讘讛 注讬拽专 砖诪注转讬谉 (诇注讬诇 讬讘诪讜转 讙, 讘) 讘讛讗 砖拽诇讬谞谉 讜讟专讬谞谉 讗讬诪专 讚讗诪专讬谞谉 讗转讬 注砖讛 讜讚讞讬 诇讗 转注砖讛 诇讗 转注砖讛 讙专讬讚讗, 诇讗 转注砖讛 砖讬砖 讘讜 讻专转 诪讬 讚讞讬. 讜讗诪专讬谞谉 谞诪讬 (诇注讬诇 讬讘诪讜转 讛, 讘) 讗砖讻讞谉 讚讗转讬 注砖讛 讜讚讞讬 诇讗 转注砖讛 讙专讬讚讗, 诇讗 转注砖讛 砖讬砖 讘讜 讻专转 讛讬讻讗 讗砖讻讞谉 讚讗爪讟专讬讱 注诇讬讛. 讜注诇 住讘专讗 讝讜 讟专讞讬谞谉 诇讗砖讻讜讞讬 诪谞讗 诇谉 讚讚讞讬, 讗诇诪讗 讗讻转讬 诇讗 拽诪讛 诇谉 讛讛讬讗 住讘专讗 讚诪讛 诇讬 讗讬住讜专讗 专讘讛 诪讛 诇讬 讗讬住讜专讗 讝讜讟讗, 讗诇讗 诪讗谉 讚讗诪专 讗转讬讗 诪讛讘注专讛 讛讜讗 住诇拽讗 讚注转讱 讚转谞讗 讚讘专讬讬转讗 讗讬转 诇讬讛 讛讻讬谉, 讜诪砖讜诐 讚讗转讬 注砖讛 讜讚讞讬 诇讗 转注砖讛 拽讗诪专, 讜讛讗讬 讗讜 讗讬谞讜 讚拽讗诪专 诪砖讜诐 讚诪讛 诇讬 讗讬住讜专讗 讝讜讟讗 诪讛 诇讬 讗讬住讜专讗 专讘讛 讻讚讗讬转讗 诇讛讚讬讗 诇拽诪谉, 讚诇诪讗讬 讚住诇拽讗 讚注转讗 诪注讬拽专讗 拽讗 诪驻专砖 诇讛 讛讻讬谉, 讗讘诇 诇诪讗讬 讚讚讞讬 专讘 砖讬诪讬 讘专砖 讗砖讬 讚转谞讗 讘拽诇 讜讞讜诪专 诪讬讬转讬 诇讛, 诇讗 砖诪注讬谞谉 诪讛讛讬讗 讘专讬讬转讗 讜讗讬讚讞讬讗 诇讛 讛讛讬讗 住讘专讗 诇讙诪专讬 讻谞"诇. 讗讞"讻 诪爪讗转讬 讘转讜住' (讛专讗"砖 讜, 讘 讚"讛 讜讟注诪讗) 讚讗驻讬诇讜 诇诪讗谉 讚讘注讬 诇讗讬转讜讬讬讛 诪讛讘注专讛, 诇讗 讛讜讛 住诇讬拽 讗讚注转讬讛 讛讛讬讗 住讘专讗 讚诪讛 诇讬 讗讬住讜专 讝讜讟讗 讻讜', 讜转讚注 诇讱 诪讚拽讗诪专 讗转讬讗 诪讛讘注专讛 诪砖诪注 讚诪讬转讜专讗 讚讛讘注专讛 讘讗 诇诇诪讚, 讚讗讬 诇讗 诇讬诪讗 诪讛 诇讬 讗讬住讜专 讝讜讟讗 讻讜'. 讜诇讬砖谞讗 讚住讜讙讬讬谉 谞诪讬 讛讻讬 诪砖诪注 讚诪讬转讜专讗 讚诇讗 转讘注专讜 拽讗 讚讬讬拽 诇讛 诪讚拽讗诪专 讟注诪讗 讚讻转讘 专讞诪谞讗 诇讗 转讘注专讜, 讛讗 诇讗讜 讛讻讬 讚讞讬, 讜拽住讘专 注讻砖讬讜 讚讛讗讬 讗讜 讗讬谞讜 讚讘专讬讬转讗 诇讗讜 讚讜拽讗. 讜转讚注 诇讱 讚注诇 讻专讞讱 诇诪讗讬 讚讚讞讬谞谉 诇讗 专' 讬讜住讬 讛讬讗 讚讗诪专 讛讘注专讛 诇诇讗讜 讬爪讗讛, 诇讗 诪讬驻专砖 讛讬讗 讗讜 讗讬谞讜 诪砖讜诐 诪讛 诇讬 讗讬住讜专讗 讝讜讟讗 诪讛 诇讬 讗讬住讜专讗 专讘讛.



讜谞讙诪专 诪讛讻讗 讚诇讗 讚讞讬. 讗讬讻讗 诇诪讬讚拽 讗讚专讘讛 谞讙诪专 诪讛讻讗 讚讚讞讬 诪讬讛讗 注砖讛 讜诇讗 转注砖讛, 讚讛讗 砖讘转 注砖讛 谞诪讬 讗讬讻讗 讚讻转讬讘 转砖讘讜转, 讜讟注诪讗 讚讻转讬讘 讗转 砖讘转讜转讬 转砖诪讜专讜 讛讗 诇讗讜 讛讻讬 讚讞讬, 讗诇诪讗 讘注诇诪讗 讚讞讬. 讜讬砖 诇讜诪专 讚诪讛转诐 诇讗 讬诇驻讬谞谉 诇拽讜诇讗 讚讚诇诪讗 诪砖讜诐 讚讛讜拽砖 讻讘讜讚讜 讛讜讗 讚讗爪讟专讬讱 诇讙诇讜讬讬 讚诇讗 讚讞讬. 讜诇拽诪谉 谞诪讬 讙讘讬 讘谞讬谉 讘讬转 讛诪拽讚砖 诪砖讜诐 讞讜诪专 诪拽讚砖 讗爪讟专讬讱 谞诪讬. 讜讻讬讜谉 讚讘诪拽讜诐 讻讘讜讚 讜讘诪拽讜诐 诪拽讚砖 诇讗 讚讞讬 诇讗 转注砖讛 砖讬砖 注诪讜 注砖讛, 砖诪注 诪讬谞讛 讚讘注诇诪讗 诇讗 讚讞讬 讗驻讬诇讜 诇讗讜 讙专讬讚讗 讜专讘讬谞讜 诪讜专讬 讛专讘 讝爪"诇 (专讘讬谞讜 讬讜谞讛 讜诪讜讘讗 讘专讬讟讘"讗 讛, 讘 讚"讛 讻诇讻诐) 转讬专抓 讚讘诪讞诪专 诇讬讻讗 注砖讛 讚诪住转诪讗 转砖讘讜转 讗讬谞讜 注砖讛 讗诇讗 讗讗讘讜转 诪诇讗讻讜转.



讜诇讙诪专 诪讛讻讗 讚诇讗 讚讞讬. 转讬诪讛 讚讗驻讬诇讜 转诪爪讗 诇讜诪专, 讚讘诇讗讜 讚诪讞诪专 诇讗 讬诇驻讬谞谉 诪讬谞讬讛 诇诇讗讜 讙专讬讚讗 讚注诇诪讗, 讚砖讗谞讬 砖讘转 讚注砖讛 讜诇讗 转注砖讛 讛讜讗 讚讻转讬讘 讜讘讬讜诐 讛砖讘讬注讬 转砖讘讜转, 讜讛讗 讚讗爪讟专讬讱 专讞诪谞讗 诇诪讬住专讬讛 诪砖讜诐 砖讛讜拽砖 讻讘讜讚 诇讻讘讜讚 讛诪拽讜诐, 诪讛讜 讚转讬诪讗 诇爪讬讬转 诇讬讛 拽讗 诪砖诪注 诇谉 讻讚讗讬转讗 讛转诐 讘诪爪讬注讗 (诇讘, 讗) 讜讬砖 诇讜诪专 讚住讘讬专讗 诇谉 讚讗诐 讗讬转讗 讚讘注诇诪讗 讚讞讬 诇讗讜 讙专讬讚讗, 讛讻讗 讻讬讜谉 讚讛讜拽砖 讻讘讜讚讜 诇讻讘讜讚 讛诪拽讜诐 讚讞讜 讗驻讬诇讜 诇讗讜 讜注砖讛.



讜讛讗 转谞讗 讘注诇诪讗 拽讗讬 讜诇讗 拽讗 驻专讬讱. 拽砖讬讗 诇讬 讜讛讗 讘专讬讬转讗 讻诇 砖讻谉 讚拽砖讬讗 诇讬讛, 讚讛讗 转谞讗 讚讘专讬讬转讗 注"讻 讘诇讗讜 讚诪讞诪专 诪讜拽讬 诇讬讛, 讚讗讬 讘诇讗讜 讚诪讘砖诇 讻诇 砖讻谉 讚讗讬讻讗 诇诪讬驻专讱 砖讗谞讬 讛转诐 讚诇讗 转注砖讛 砖讬砖 讘讜 讻专转 讛讜讗. 讜讬砖 诇讜诪专 讚诇讟注诪讬讛 拽讗 驻专讬讱 诇讬讛, 讻诇讜诪专 讘砖诇诪讗 诇讚讬讚讬 讗讬讚讱 转谞讗 驻诇讬讙 讜诪讜拽讬 诇讛 讘诇讗讜 讚诪讞诪专, 诪砖讜诐 讚拽住"讚 讚讘注诇诪讗 诇讗 讗转讬 注砖讛 讜讚讞讬 诇讗 转注砖讛 讙专讬讚讗, 讜讻诇讗讬诐 讘爪讬爪讬转 讚讚讞讬诪砖讜诐 讚爪讬爪讬转 砖拽讜诇讛 讻谞讙讚 讻诇 讛诪爪讜转 讜诇讗 讙诪专讬谞谉 诪讬谞讬讛, 讗讬 谞诪讬 讚爪诪专 讜驻砖转讬诐 诇讗 诪讬讬转专 讜讻讚讬讜拽讗 讚专讘讗. 讗讘诇 讗谞谉 讚拽讬讬诪讗 诇谉 讘注诇诪讗 讚讚讞讬, 注诇 讻专讞讱 诇诇讗讜 讚诪讘砖诇 讛讜讗 讚讗转讗, 讜讛讗讬 转谞讗 讚讬讻讜诇 转讛讗 讻讘讜讚 讗讘 讜讗诐 讚讜讞讛 讗转 讛砖讘转 讘诇讗讜 讚诪讘砖诇 拽讗诪专. 讗讘诇 诇讚讬讚讱 讚诪讜拽诪转 诇讬讛 讘诇讗讜 讚诪讞诪专 讜诇讜诪专 讚转谞讗讬 诇讗 驻诇讬讙讬 讗诐 讻谉 诇讬讙诪专 诪讛讻讗 讚讘注诇诪讗 诇讗 讚讞讬 讚讛讗 诇讗讬讚讱 转谞讗 注诇 讻专讞讬谉 诇讗 讚讞讬.



讗转 砖讘转讜转讬 转砖诪专讜 讗谞讬 讛'. 驻讬专讜砖 诇讬砖谞讗 讚转砖诪专讜 拽讚专讬砖, 讻诇讜诪专, 诇注讜诇诐 砖讘转 砖诪讜专讛 砖诇讗 转讚讞讛. 讜诇拽诪谉 谞诪讬 讗讬砖 讗诪讜 讜讗讘讬讜 转讬专讗讜 讜讗转 砖讘转讜转讬 转砖诪专讜, 讛讻讬 谞诪讬 转砖诪专讜 拽讗 讚专讬砖. 讜专砖"讬 讝"诇 (诇注讬诇 讬讘诪讜转 讛, 讘 讚"讛 讻讜诇讻诐) 驻讬专砖 讚讗谞讬 讛' 拽讗 讚专讬砖.



诪讛 诇讛谞讱 砖讻谉 讛讻砖专 诪爪讜讛. 驻专砖"讬 讝"诇 讜讚讗讬 讘讘砖诇 诇讬 砖讞讜讟 诇讬 讚砖讗谞讬 讛转诐 讚讗讬 讗驻砖专 诇拽讬讜诐 诪爪讜转 讗讘讬讜 讘诇讗 注拽讬专转 讛砖讘转, 讗讘诇 讛讻讗 讛讗 讗驻砖专 讚讞诇讬抓 讜讗讻转讬 注诇讬讛 诇诪讗讬 讗爪讟专讬讱 诇诪讬住专讛. 讜讗讬谉 驻讬专讜砖讜 诪讞讜讜专 讞讚讗 讚讗讬谉 诇砖讜谉 讛讻砖专 讗诇讗 诪转拽谉 讜诪讻讬谉, 讻注谞讬谉 砖讗诪专讜 诪讻砖讬专讬 讗讜讻诇 谞驻砖, 讛讜讻砖专讜 讘砖讞讬讟讛. 讜注讜讚 讚注"讻 诪爪讬谞讜 讗砖讛 注讜诇讛 诇讞诇讬爪讛 讜讗讬谞讛 注讜诇讛 诇讬讘讜诐 讚讘专 转讜专讛, 讜专讘讗 讚讗诪专 讛讻讬 讘驻专拽 讻讬爪讚 讙讘讬 讗住讜专 诪爪讜讛 讜讗住讜专 拽讚讜砖讛 讞讜诇爪转 讜诇讗 诪转讬讘诪转, 讛讻讗 讗驻砖专 讘讞诇讬爪讛 讜诪拽讬讬诐 注砖讛 讜诇讗 转注砖讛 讗讬转讜转讘, 讚讻诇 砖讗讬谞讛 注讜诇讛 诇讬讘讜诐 讗讬谞讛 注讜诇讛 诇讞诇讬爪讛. 讜注讜讚 讚讗诐 讻谉 诪讬诇讛 讜驻住讞 讜转诪讬讚 (诇注讬诇 讬讘诪讜转 讛, 讘) 讜诪讬转转 讘"讚 讘砖讘转 讚讗转讬谞谉 诇诪讬讚拽 诪讬谞讛 诇拽诪谉 (讬讘诪讜转 讜, 讘) 诇讗 转讬转讬, 讚诪讛 诇讛谞讱 讚讗讬 讗驻砖专 拽讬讜诪谉 讗诇讗 讘注拽讬专转 讛砖讘转. 讜讗祝 注诇 驻讬 砖讗驻砖专 诇诪讜诇 诇诪讞专 讜讗讬 谞诪讬 诇讚讜谞讜 诇诪讞专, 讛砖转讗 诪讬讛讗 讗讬 讗驻砖专 拽讬讜诪讜 砖诇 讚讘专 讗诇讗 讘讚讞讬讬转 讛砖讘转 讜讛讻砖专 诪爪讜讛 讗讬讻讗, 讜转讚注 诇讱 讚讛讗 讘谞讬谉 讘讬转 讛诪拽讚砖 讗驻砖专 诇诪讞专 讜拽专讬 诇讬讛 讛讻砖专 诪爪讜讛. 讜注讜讚 讛讗 讚讗拽砖讬谞谉 诇拽诪谉 讙讘讬 讘谞讬谉 讘讬转 讛诪拽讚砖 讛讻砖专 诪爪讜讛 诪讛转诐 谞驻拽讗, 诪讗讬 拽讜砖讬讗 诪诪讜专讗 讗讘 讙诪专讬谞谉 诇讻诇 讛转讜专讛 讚讚讞讬 讛讬讻讗 讚讛讜讬 讛讻砖专 诪爪讜讛, 讜讚诪拽讚砖 诇讙讜驻讬讛 讗爪讟专讬讱 讚讗祝 注诇 讙讘 讚讛讻砖专 诪爪讜讛 讛讜讗 讛讻讗 诇讗 讚讞讬. 讜诪讻诇 诪拽讜诐 讘讬谉 诪讜专讗 讘讬谉 诪拽讚砖 讛讻砖专 诪爪讜讛 谞讬谞讛讜, 讛讗 讘讬讘讜诐 讚诇讗讜 讛讻砖专 诪爪讜讛 讛讜讗 诇讗 讚讞讬 讜诇讗 讗爪讟专讬讱 注诇讬讛 诇诪讬住专讗. 讜谞专讗讬谉 讚讘专讬 专"讞 讝"诇 砖驻讬专砖 讚讗诇讗讜 讚诪讞诪专 拽讗讬, 讻诇讜诪专, 诇注讜诇诐 讘诇讗讜 讚诪讞诪专, 讜讚拽讗 拽砖讬讗 诇讱 诇讬讙诪专 诪讛讻讗 讚诇讗 讚讞讬, 砖讗谞讬 讛讻讗 讚讗讬谉 讘讟讜诇讜 讗诇讗 讛讻砖专 诪爪讜讛 讘诇讘讚, 讜讘砖注讛 砖诪讘讟诇 讛诇讗讜 诇讗 诪拽讬讬诐 讛注砖讛 诪诪砖, 讜讻讙讜谉 砖讗诪专 诇讜 讗讘讬讜 诇讞诪专 讗讞专 讘讛诪讛 讝讜 诇讛讘讬讗 讙讜讝诇讜转 讗讜 讚讘专 砖爪专讬讱 诇讬讛谞讜转 诪诪谞讜, 讜诇驻讬讻讱 讻砖讛讜讗 诪讞诪专 讗讬谉 讝讛 诪诪砖讜 砖诇 讻讘讜讚 讗诇讗 讛讻砖专 讻讘讜讚讜, 讜讗祝 注诇 驻讬 砖讗诪专 诇讜 讛讗讘 讞诪专 讗讞专 讛讘讛诪讛, 诇驻讬 砖讗讬谉 注讬拽专 讻讘讜讚 讗诇讗 讘诪讛 砖讬砖 诇讜 讘讜 讛谞讗讛, 讜讻讚讗诪专讬谞谉 讘拽讚讜砖讬谉 (诇讗, 讘) 讗讬讝讛讜 讻讘讜讚 诪讗讻讬诇讜 讜诪砖拽讛讜 讜诪诇讘讬砖讜 讜诪谞注讬诇讜. 讗讘诇 讗诪专 诇讜 诇注砖讜转 讚讘专 讗讬谉 诇讜 讘讜 讛谞讗讛 砖诇 讻诇讜诐, 讗讬谉 讝讛 讻讘讜讚 砖谞爪讟讜讜讛 注诇讬讛, 讜讻讘讜讚 讻讝讛 讗讬谉 讘讜 注砖讛 砖诇 转讜专讛 砖讬讚讞讛 讗驻讬诇讜 诇讗讜 讙专讬讚讗. 讜诪讛 砖讗诪专讜 讬讻讜诇 讗诪专 诇讜 讗讘讬讜 讛讬讟诪讗, 诇讗 诇讞谞诐 讗诪专 诇讜 砖讬讟诪讗, 讚讛讗 诇讗 爪专讬讻讗 拽专讗, 讗诇讗 砖讗诪专 诇讜 诇讛讘讬讗 驻讬专讜转 诪讘讬转 讛拽讘专讜转 讜讻讬讜爪讗 讘讝讛. 讜讻谉 讗诪专 诇讜 讗诇 转讞讝讬专 讻讚讬 砖诇讗 讬讘讟诇 诪诇讛讗讻讬诇讜, 讜讻讬讜爪讗 讘讝讛 拽讗诪专, 讛讗 诇讗讜 讛讻讬 讗讬谉 爪专讬讱 诇讜诪专 砖诇讗 讬砖诪注 诇讜. 讜讛诇讻讱 诇讗 讙诪专讬谞谉 诪诇讗讜 讚诪讞诪专 诇诇讗讜讬谉 讚注诇诪讗 砖诇讗 讬讚讞讜, 讚讛转诐 诇讬讻讗 讗诇讗 讛讻砖专 诪爪讜讛. 讜讻谉 谞诪讬 讘诪讞诪专 讚讘谞讬谉 讘讬转 讛诪拽讚砖, 砖讗讬谉 讘讜 讘谞讬谉 讛讘讬转 诪诪砖 讗诇讗 砖讛讜讗 诪讻砖讬专 讘谞讬谉 讜讛讬讬谞讜 讚讗拽砖讬谞谉 诇拽诪谉 讛讻砖专 诪爪讜讛 转讬驻讜拽 诇讬讛 诪讛转诐 讚诇讗 讚讞讬.





专讬讟讘"讗

讬讻讜诇 讗诪专 讗讘讬讜 讛讟诪讗 讗讜 砖讗诪专 诇讜 讗诇 转讞讝讬专 驻专砖"讬 讝"诇 砖讗"诇 讻谉 诇讗 诇讘讟诇讛 讜诇讗 诇砖讜诐 (诪爪讜讛) 讜讗讬谞讜 谞讻讜谉 讚讗"讻 诇诪讛 讬砖诪注 诇讜 讗驻讬' 讘讚讘专讬诐 砖诇 专砖讜转 讜讻"砖 诇注砖讜转 注讘讬专讛 讗讜 诇讚讞讜转 诪爪讜讛 砖讗讬谉 注讜砖讛 讻讘讜讚 讗诇讗 讘注讜砖讛 讚讘专 诇讛谞讗转讜 讻讚讗诪专 讛转诐 讻讘讜讚 讗讘 诪讗讻讬诇讜 讜诪砖拽讛讜 诪诇讘讬砖讜 诪谞注讬诇讜 诇讻驻专"转 讜专"讬 讝"诇 砖讗诪专讜 砖讗"诇 讛讟诪' 诇讻讘讜讚讬 诇讘砖诇 诇讜 讘诪拽讜诐 讟讜诪讗讛 讻砖讗"讗 讝讜诇转 讻谉 讗讜 砖讗"诇 讗诇 转讞讝讬专 讗讘讚讛 讝讜 (讗讜) 讜讘砖诇 诇讬 讗讜 砖讞讜讟 诇讬. 诪讛 诇讛谞讱 砖讻谉 讛讻砖专 诪爪讜讛 驻专砖"讬 讝"诇 诇注讜诇诐 讚讗"诇 砖讞讜讟 诇讬 讘砖诇 诇讬 讜诪讬讛讜 诇讗 讙诪专讬' 诇注诇诪讗 讚讗转讬 注砖讛 讜讚讞讬 诇讗 转注砖讛 砖讬砖 讘讜 讻专转 讻讬 讛讗 讚讬讘讜专 砖讬讚讞讛 诇讗讜 讚注专讬讜转 讚诪讛 诇讛转诐 砖讻谉 转诇讜讬 讘讘砖讜诇 讝讜 砖诇诪讜转 讻诇 讛诪爪讜讛 砖讗"讗 诇注砖讜转 诪爪讜讛 讝讜 讗诇讗 讘注拽讬专转 砖讘转 讗讘诇 讛讻讗 讛讗 讗驻砖专 讚讞诇讬抓 讜讛拽' 注诇讬讜 讞讚讗 讚诇砖讜谉 讛讻砖专 诇讗 诪砖诪注 讛讻讬 砖驻讬专 讗诇讗 诪转拽谉 讜诪讻讬谉 讻注谞讬谉 砖讗诪专讜 诪讻砖讬专讬 诪爪讜讛 驻讬' (诪讻砖讬专讬) 诪讬诇讛 诪讻砖讬专讬 讗讜讻诇 谞驻砖 讜注讜讚 讚讞诇讬爪' 讘诪拽讜诐 讬讬讘讜诐 诇讗 讻诇讜诐 讛讜讗 讜注讜讚 讚讗"讻 诪爪讬谞谉 讗砖讛 注讜诇' 诇讞诇讬爪讛 讜诇讗 诇讬讬讘讜诐 讚讚讻讜讜转讬 讚讛讗 驻专讻讬' 诇专讘' 驻' 讻讬爪讚 讙讘讬 讗住讜专 拽讚讜砖' 讞讜诇爪转 讜诇讗 诪转讬讬讘诪转 讚讗转讗 诇驻专讜砖讬 诪砖讜诐 讚讗驻砖专 讘讞诇讬爪讛. 诇讻驻专"转 讜讘讞讬讚讜砖讬' 讻讚诪驻专砖 专"讞 讝"诇 讚讗诇讗讜 讚诪讞诪专 拽讗讬 讚讗诪专 谞讙诪讜专 诪讬谞讛 讚诇讗 讚讞讬 讜讗诪专讬谞谉 讚砖讗谞讬 讛转诐 讻讬 讻砖讗"诇 讞诪专 讘砖讘转 诇讛讘讬讗 诇讜 讙讜讝诇讜转 讗讜 讚讘专 砖爪专讬讱 诇讜 讗讬谉 讝讜 注拽专 诪爪讜转 讻讘讜讚 讗诇讗 讛讻砖专 讻讘讜讚讜 讚讗诇讜 讘砖讜诇 讜砖讞讬讟讛 讚诇讗 住讙讬讗 讚诇讗讜 讚讬讚讛讜 讘讙讜驻讬讛 讚讗讻讬诇讛 讜讛砖转讗 讞砖讬讘讬 讜讗注"讙 讚讗讬谞讛 讛讻讘讜讚 注爪诪讜 诇讙诪专讬讛 讗讘诇 诇讛讘讬讗 讛讚讘专讬诐 讛爪专讬讻讬诐 诇讜 讻讬讜谉 讚讗驻砖专 诇注砖讜转 诪爪讜转 讻讘讜讚 讘讙讜讝诇讜转 讜讚讘专讬' 讗砖专 讘讻讗谉 (谞专讗讛 砖爪"诇 讜讚讘专讬诐 讗砖专 讗讬谉 讘讛诐 诪爪讜讛 讗诇讗) 讛讻砖专 诪爪讜讛 讘注诇诪讗 讞砖讘讬:





转讜住驻讜转 讬砖谞讬诐

讗诇讗 诇讗讜 讚诪讞诪专. 讜讗"转 诇诪讗讬 住"讚 诇诪讬诪专 讘砖讞讜讟 诇讬 讜讘砖诇 诇讬 诪注讬拽专讗 讬讜转专 诪讘诇讗讜 讚诪讞诪专. 讜讬"诇 诪砖讜诐 讚讻转讬讘 砖讘转讜转讬 转砖诪讜专讜 讚诪砖诪注 讚讘注讬拽专 砖诪讬专讛 讗讬讬专讬 讜讛讬讬谞讜 讘诪诇讗讻讛 砖讘讙讜驻讜 讚讛讬讬谞讜 砖讞讜讟 诇讬 讘砖诇 诇讬 讗讘诇 诇讗讜 讚诪讞诪专 讗讬谞讜 讗诇讗 诪诇讗讻讛 讘谞讞诇转讜:



讗) 讞讝讜 讛讬讻讗 驻专讬讱 诇诪讛 诇讬 注诇讬讛 讛讗 砖诪讗 讘讗 诇讜诪专 讚讗祝 诪讞诇讬爪讛 驻讟讜专讛:





诪讛专砖"讗 - 讞讬讚讜砖讬 讛诇讻讜转

讘讗"讚 讜讗"转 讗讬 讘注诇诪讗 讚讞讬 讗"讻 拽专讗 讚讻诇讗讬诐 讘爪讬爪讬转 诇"诇 讻讜' 注讻"诇 讛拽砖讛 讘注诇 驻讜专转 讬讜住祝 讚讛讗 讗爪讟专讬讱 讛讗讬 拽专讗 诇讗砖诪讜注讬谞谉 讚拽砖专 注诇讬讜谉 讚讗讜专讬讬转讗 讚讗讬谞讜 讬讜爪讗 讬讚讬 讞讜讘转 诪爪讜转 爪讬爪讬转 讻"讗 讚讛讜讛 讻诇讗讬诐 讘讟诇讬转 砖诇 驻砖转谉 讚讛讬讬谞讜 讘讘' 转讻讬驻讜转 讻讜' 注讻"诇 讜注讜讚 讛讗专讬讱 注"砖:


讘讗"讚 讜诪驻住讞 讜诪讬诇讛 讜转诪讬讚 诇讗 拽砖讬讗 诪讬讚讬 讻讜' 注讻"诇 讗讙讘 砖讬讟驻讬' 谞拽讟讜 诇讬砖谞讗 讚转诇诪讜讚讗 讚拽讗诪专 驻住讞 转诪讬讚 讜诪讬诇讛 讚诪诪讬诇讛 讘诇讗讜 讛讻讬 诇讗 拽砖讬讗 诪讬讚讬 讚诇讬讻讗 诇诪讬诇祝 诪讛讻讗 讚讘注诇诪讗 讚讞讬 讻讬讜谉 讚注砖讛 讚诪讬诇讛 讗讬谞讜 砖讜讛 讘讻诇 讜拽"诇:


讘讚"讛 谞讙诪讜专 诪讛讻讗 讚诇讗 讚讞讬 讻讜' 讜讗"转 讜讛讬讻讬 谞讙诪讜专 诪讛讻讗 讚诇讗 讚讞讬 讻讜' 讜讗专"讬 讚注砖讛 讚讻讬讘讜讚 讛讜讗讬诇 讜注讚讬祝 讻讜诇讬 讛讗讬 讚讛讜拽砖 讻讘讜讚诐 诇讻讘讜讚 讛诪拽讜诐 讞砖讬讘 注砖讛 讚砖讘转 讻诪讗谉 讚诇讬转讗 讻讜' 注讻"诇 讜爪"注 讚讗"讻 诇讚讬讚讬讛 讚诪讜拽讬诐 诇讬讛 讘砖讞讬讟讛 讜讘讬砖讜诇 诪讬 谞讬讞讗 讚讛讗 讬诇讬祝 谞诪讬 诪讛讻讗 讘讘专讬讬转讗 讛讬讟诪讗 讜讗诇 转讞讝讜专 讚诇讗 讚讞讬 讻诪"砖 讛转讜住' 诇拽诪谉 讘住诪讜讱 讜讗"讻 谞讬诇祝 诪讬谞讬讛 讚诇讗讜 讙专讬讚讗 谞诪讬 诇讗 讚讞讬 讘注诇诪讗 讚诇讙讘讬 注砖讛 讚讻讬讘讜讚 讛"诇 注砖讛 讚讛讬讟诪讗 讜讗诇 转讞讝讜专 讻诪讗谉 讚诇讬转讗 讜讛讜讛 讻诪讗谉 讚诇讬讻讗 讗诇讗 诇讗讜 讙专讬讚讗 讜讬砖 诇讜诪专 讚讘砖诇诪讗 讗讬 讗转讬 拽专讗 诇砖讞讬讟讛 讜讘讬砖讜诇 注"讻 注砖讛 讚讻讬讘讜讚 讙专注 讟驻讬 讚讛讗 讘注诇诪讗 讚讞讬 注砖讛 诇讗 转注砖讛 砖讬砖 讘讜 讻专转 讜注砖讛 讚讻讬讘讜讚 诇讗 讚讞讬 诇讗 转注砖讛 砖讬砖 讘讜 讻专转 讜诪砖讜诐 讛讻讬 诇讬转 诇谉 诇诪讬诪专 讚讛讬讟诪讗 讜讗诇 转讞讝讜专 诇讬转讗 诇讙讘讬 讚讻讬讘讜讚 讜诇讬讻讗 诇诪讬讙诪专 诪讬谞讬讛 讘注诇诪讗 讚诇讗 讚讞讬 诇讗讜 讙专讬讚讗 讗讘诇 诇诪讗讬 讚诪讜拽讬 诇讛 讘诇讗讜 讚诪讞诪专 讜讗讬谉 诇讱 讛讻专讞 讚谞讬诪讗 讚注砖讛 讚讻讬讘讜讚 讙专注 讗讬转 诇谉 诇诪讬诪专 讚注讚讬祝 注砖讛 讚讻讬讘讜讚 讜注砖讛 讗讞专讬谞讗 讛讜讛 讻诪讗谉 讚诇讬转讗 诇讙讘讬讛 讜拽"诇:


讘讗"讚 讚诇讬讻讗 讗诇讗 诇讗讜 讙专讬讚讗 讚诇讗 讛讜讛 讗转讬 诇诪讟注讬 注讻"诇 诇讗讜 讚讜拽讗 诇讗讜 讙专讬讚讗 讚讛讗 讘诇讗讜 讚诪讞诪专 讗讬讻讗 诇讗讜 讜注砖讛 讗诇讗 讙专讬讚讗 砖讗讬谉 讘讜 讻专转 讻讙讜谉 讙讘讬 讛讬讟诪讗 讜讗诇 转讞讝讜专 讜注讜讚 讻讬讜谉 讚讘注讬 诇诪讙诪专 诪讬谞讬讛 讗驻讬' 诇讗讜 讙专讬讚讗 讘注诇诪讗 注"讻 诇讗讜 讚诪讞诪专 诇讗讜 讙专讬讚讗 诪拽专讬 讜讻诪"砖 讛转讜住' 诇拽诪谉 讚诇讙讘讬 注砖讛 讚讻讬讘讜讚 注砖讛 讚砖讘转 讻诪讗谉 讚诇讬转讗 讛讜讗 讜拽"诇:


讘讗"讚 讜注砖讛 讚讘转 讻讛谉 注讚讬驻讗 诪注砖讛 讚砖讘转 讻讜' 注讻"诇 诇讗 讬讚注转讬 诪讬 讛讻专讬讞 讗讜转诐 诇诪讬诪专 讚注砖讛 讚讘转 讻讛谉 注讚讬祝 诪注砖讛 讚砖讘转 讚讛讗 诇讗 讘注讬 转诇诪讜讚讗 诇诪讬诇祝 讛转诐 诪讘转 讻讛谉 讚注砖讛 讚讜讞讛 诇讗讜 讙专讬讚讗 讘注诇诪讗 讻讚讘注讬 讛转诐 诇诪讬诇祝 诪注砖讛 讚讻讬讘讜讚 讗讘 讜诪注砖讛 讚诪讜专讗 诪拽讚砖 讜讬"诇 讘讚讜讞拽 讚诇驻讬 诪讗讬 讚讗诪专讬谞谉 诇拽诪谉 诇诪讗讬 讚住"讚 诪注讬拽专讗 诪讗讬 讗讜 讗讬谞讜 讚拽讗诪专 讻讜' 讛讚专 讗诪专 讗讬诪专 讚讗诪专讬谞谉 讻讜' 诇"转 砖讬砖 讘讜 讻专转 诪讬 砖诪注转 诇讬讛 讚讚讞讬 诪砖诪注 诪讝讛 讚讜拽讗 诪砖讜诐 砖讬砖 讘诇讗讜 讚砖讘转 讻专转 诇讗 砖诪注讬谞谉 诇讬讛 诪讻诇讗讬诐 讛讗 讘诇讗讜 讛讻讬 讛讜讛 砖驻讬专 砖诪注讬谞谉 诇讬讛 讚讚讞讬 诇讗讜 讙专讬讚讗 讗注"讙 讚讘砖讘转 讗讬讻讗 诇讗讜 讜注砖讛 讜讗"讻 讗讬转 诇谉 诇诪讬诪专 讚注砖讛 讚砖讘转 讻诪讗谉 讚诇讬转讬讛 讚注砖讛 讚讘转 讻讛谉 注讚讬祝 诪讬谞讬讛 讜讚讜"拽:


讘讗"讚 讜讗"转 诪谞诇谉 讚诇讗 讚讞讬 注砖讛 讚讻讬讘讜讚 讗驻讬诇讜 诇讗讜 讙专讬讚讗 讻讜' 讜讬"诇 讚讻讬讜谉 讚讙诇讬 讻讜' 注讻"诇 讘住驻专 驻讜专转 讬讜住祝 讛拽砖讛 注诇 讚讘专讬讛诐 讚谞讬诪讗 讚讗讛"谞 讚诇讗 讗砖讻讞谉 讚诇讗 讚讞讬 讗诇讗 讗讚专讘讛 讚讞讬 讜讛讗 讚拽讗诪专 谞讙诪讜专 讛讬讬谞讜 讚注砖讛 讚讘注诇诪讗 诇讗 转讚讞讬 诇讗讜 讙专讬讚讗 讻讬讜谉 讚讛讗讬 注砖讛 诪注讜诇诐 诇讗 讚讞讬 诇"转 讜注砖讛 讜注讜讚 诪"砖 讚诪讻诇讗讬诐 诇讗 诪爪讬 讙诪专 诪砖讜诐 讚讻讬讘讜讚 讛讜讬 讛讻砖专 诪爪讜讛 拽砖讛 讚讛砖转讗 诇驻讬 住讘专转 讛诪拽砖讛 讗谞谉 拽讬讬诪讬谉 讚注讚讬讬谉 诇讗 讬讚注 驻讬专讻讗 讚讛讻砖专 诪爪讜讛 讻讜' 讜注讜讚 讛讗专讬讱 讘讝讛 讜讛谞专讗讛 讘讻讜讜谞转 讚讘专讬讛诐 讗诇讜 砖讛诐 住诪讻讜 注爪诪诐 讗诪讛 砖讛讘讬讗讜 诇注讬诇 诪驻"拽 讚拽讚讜砖讬谉 讛谞讞 讻讘讜讚 讗讘讬讱 讜注砖讛 诪爪讜讛 讻讜' 讚诪讛讻讗 讬诇驻讬谞谉 诇讬讛 讛转诐 讜诪砖诪注 讚讗驻讬诇讜 诇讗讜 讙专讬讚讗 讚讞讬 注砖讛 讚讻讬讘讜讚 讜讗讛讗 讛拽砖讜 讚讛讗讬 转专讜爪讗 讚讗转讬 诇诇讗讜 讚诪讞诪专 拽讗讬 讛讻讗 讘诪住拽谞讗 诇砖讬讟转 讛转讜住' 讜讻讬讜谉 讚讛砖转讗 诇驻讬 住讘专转 讛诪拽砖讛 注讚讬祝 诇讬讛 注砖讛 讚讻讬讘讜讚 讻"讻 讚注砖讛 讚砖讘转 讻诪讗谉 讚诇讬转讗 诇讙讘讬讛 讗诐 讻谉 讛讬讗讱 讬讙专注 讘诪住拽谞讗 讚讻诇 砖讗专 讛注砖讬讬谉 讚讜讞讬谉 诇讗讜 讙专讬讚讗 讚讬诇驻讬谞谉 诇讛讜 诪讻诇讗讬诐 讜注砖讛 讚讻讬讘讜讚 讗讬谞讜 讚讜讞讛 讗驻讬诇讜 诇讗讜 讙专讬讚讗 讜转讬专爪讜 讚讻讬讜谉 讚讙诇讬 诇谉 拽专讗 讚诇讗 讗诇讬诪讗 讻讜' 注讚讬驻讬 砖讗专 注砖讬讬谉 讚讚讜讞讬谉 诇讗讜 讙专讬讚讗 诇讬诇祝 诪讻诇讗讬诐 讗讘诇 注砖讛 讚讻讬讘讜讚 诇讗 诪爪讬 讙诪专 诪讻诇讗讬诐 诪砖讜诐 讚讻讬讘讜讚 讛讜讛 讛讻砖专 诪爪讜讛 讜转讜 诇讗 诪讬讚讬:


讘讚"讛 砖讻谉 讛讻砖专 诪爪讜讛 讻讜' 讜注讜讚 讚诇拽诪谉 诇驻讬 讛讗诪转 讚讗讬讻讗 拽专讗 讘讻诇讗讬诐 诇"诇 拽专讗 讻讜' 注讻"诇 讻转讘 诪讛专砖"诇 讚讜讚讗讬 讙诇讬讜谉 讛讜讗 讝讛 讚诇注讬诇 讘转讜住' 转讬专爪讜 拽讜砖讬讗 讝讜 注"砖 注讻"诇 讜讗讬谉 讝讛 诪讜讻专讞 讚讜讚讗讬 诇驻讬 住讘专转 讛诪拽砖讛 讚讘注讬 诇诪讬诪专 讚诪讬讬专讬 讘砖讞讬讟讛 讜讘讬砖讜诇 讜讗爪讟专讬讱 诇讬讛 讛讗 讘注诇诪讗 讚讞讬 讗讬讻讗 诇转专讜爪讬 讚讗爪讟专讬讱 拽专讗 讚讻诇讗讬诐 讘爪讬爪讬转 诇讻讚专讘讗 讻讜' 讻诪讜 砖转讬专爪讜 讛转讜住' 诇注讬诇 讜讻讬讜谉 讚诇讗 拽讗讬 讛讗讬 拽住"讚 讗讬谉 诇讞讜砖 诇诪讗讬 讗讬爪讟专讬讱 转诇诪讜讚讗 诇诪讬诇祝 讚讚讞讬 讘注诇诪讗 注砖讛 讗转 诇"转 砖讬砖 讘讜 讻专转 讗注"讙 讚讗讬谞讜 讗诪转 讗诇讗 诇驻专砖"讬 讚拽讗讬 讛讻讬 讘诪住拽谞讗 讚诪讬讬专讬 讘砖讞讬讟讛 讜讘讬砖讜诇 讗"讻 诇驻讬 讛讗诪转 讗诪讗讬 讛讜爪专讱 转诇诪讜讚讗 诇诪讬诇祝 讚注砖讛 讚讜讞讛 诇"转 讙专讬讚讗 诪讻诇讗讬诐 讻讬讜谉 讚讗讬讻讗 诇诪讬诇祝 诪讻讬讘讜讚 讗讘 讗祝 诇驻讬 讛诪住拽谞讗 讜注讜讚 讛诪住拽谞讗 讚讛讻讗 住讜转专 讚讘砖讜诐 诪拽讜诐 讗讬谉 注砖讛 讚讜讞讛 诇"转 砖讬砖 讘讜 讻专转 讻讜' 讜讬砖 诇讚拽讚拽 诇砖讬讟转 专砖"讬 讚讘诪住拽谞讗 讗讬讬专讬 拽专讗 讘砖讞讬讟讛 讜讘讬砖讜诇 讜讗讬爪讟专讬讱 讚讘注诇诪讗 讚讞讬 讘讛讻砖专 诪爪讜讛 讗"讻 讗诪讗讬 讗讬爪讟专讬讱 转诇诪讜讚讗 诇诪讬诪专 讘住讜祝 驻专拽 讗诇讜 诪爪讬讗讜转 讚讗讬爪讟专讬讱 讛讗讬 拽专讗 诪砖讜诐 讚住讚"讗 讛讜讗讬诇 讜讛讜拽砖 讻讘讜讚诐 诇讻讘讜讚 讛诪拽讜诐 诇讬讚讞讬 诇"转 讜注砖讛 讛讗 讘诇讗讜 讛讻讬 讗爪讟专讬讱 讛讗讬 拽专讗 诇讗砖诪讜注讬谞谉 讚讘注诇诪讗 讚讞讬 诇讗讜 砖讬砖 讘讜 讻专转 讘讛讻砖专 诪爪讜讛 讜诇砖讬讟转 讛转讜住' 谞讬讞讗 讚讛讛讬讗 住讜讙讬讗 讚讛转诐 讗转讬讗 诇驻讬 讛诪住拽谞讗 讚讛讻讗 讚讗讬讬专讬 讘诪讞诪专 讚诇讬转 讘讬讛 讻专转 讜讗讬爪讟专讬讱 拽专讗 诇讙讜驻讬讛 讻诪"砖 讛转讜住' 诇注讬诇 讜讬"诇 诇驻专砖"讬 讚讛转诐 诇讗讜 讗拽专讗 拽讗讬 讚讗讬爪讟专讬讱 诪砖讜诐 讚住讚"讗 讛讜讗讬诇 讜讛讜拽砖 讻讜' 讚拽专讗 讘诇讗讜 讛讻讬 讗讬爪讟专讬讱 讘诪住拽谞讗 讚讛讻讗 诇讗砖诪讜注讬谞谉 讚讘注诇诪讗 讚讞讬 诇讗讜 砖讬砖 讘讜 讻专转 讘讛讻砖专 诪爪讜讛 讗诇讗 讗转谞讗 讚讛转诐 拽讗讬 讚拽转谞讬 讘讛讬讟诪讗 讜讗诇 转讞讝讬专 砖诇讗 讬砖诪注 讜讬诇讬祝 诇讛 诪讛讗讬 拽专讗 诇"诇 诇诪讬转谞讬 讚诇讗 讚讞讬 讚讻讬讜谉 讚诇"转 讜注砖讛 讛讜讗 诪讛讬讻讗 转讬转讬 讚诇讬讚讞讬 讜讗讛讗 拽诪砖谞讬 讚讛讜爪专讱 诇诪讬转谞讬 讜诇讬诇祝 诪讛讗讬 拽专讗 诪砖讜诐 讚住讚"讗 讛讜讗讬诇 讜讛讜拽砖 讻讜' 讜讚讘专讬 讛专讗"诐 转诪讜讛讬诐 讘讝讛 砖讛讜讗 诪讘讬讗 住讜讙讬讗 讚砖诪注转讬谉 讻诪住拽谞讗 诇砖讬讟转 专砖"讬 讚诇讗 讗转讗 拽专讗 讗诇讗 诇砖讞讬讟讛 讜讘讬砖讜诇 讜诪砖讜诐 讚住讚"讗 讛讜讗讬诇 讜讛讜拽砖 讻讜' 讻讚讗诪专讬谞谉 讘驻专拽 讗诇讜 诪爪讬讗讜转 讜讝讛 住讜转专 住讜讙讬讗 讚砖诪注转讬谉 讚讛讗 诇驻讬 住讜讙讬讗 讚砖诪注转讬谉 讗讬 讗转讗 拽专讗 诇砖讞讬讟讛 讜讘讬砖讜诇 诇讗 讗讬爪讟专讬讱 拽专讗 讗诇讗 诇诪讬讚拽 诪讬谞讬讛 讚讘注诇诪讗 讚讞讬 讻驻专砖"讬 讜转讜住' 讗讘诇 诪砖讜诐 讚住讚"讗 讚讛讜讗讬诇 讜讛讜拽砖 讻讘讜讚诐 讻讜' 诇讗 讛讜讛 爪专讬讱 讛讗讬 拽专讗 诇砖讞讬讟讛 讜讘讬砖讜诇 讻讬讜谉 讚讬砖 讘讜 讻专转 讻诪讜 砖讛讜讻讬讞讜 讛转讜住' 诇注讬诇 诪转讜讱 砖诪注转讬谉 讜讗讜诇讬 砖讛专讗"诐 住讜讘专 诇砖讬讟转 专砖"讬 讚转诇诪讜讚讗 讚讚讞讬 讛讻讗 讜拽讗诪专 讚讗讬讻讗 诇诪驻专讱 讻讜' 讛"讛 讚讛"诪 诇诪讚讞讬 讜诇诪讬诪专 讚讗转讗 拽专讗 讙专讬讚讗 讘砖讞讬讟讛 讜讘讬砖讜诇 诪砖讜诐 讚住讚"讗 讛讜讗讬诇 讜讛讜拽砖 讻讜' 讻讚讗诪专讬谞谉 讘驻专拽 讗诇讜 诪爪讬讗讜转 讜诇"转 砖讬砖 讘讜 讻专转 谞诪讬 讛"讗 讚诇讬讚讞讬 讜讛转诇诪讜讚 讛讻讗 讘诇讗讜 讛讻讬 讚讞讬 诇讬讛 砖驻讬专 讜讚讜"拽:





诪讛专砖"讗 - 讞讬讚讜砖讬 讛诇讻讜转 诪讛讚讜"讘

讘讚"讛 谞讙诪专 诪讛讻讗 讜讻讜' 讜讗"转 诪谞诇谉 讚诇讗 讚讞讬 注砖讛 讚讻讬讘讜讚 讗驻讬诇讜 诇讗讜 讙专讬讚讗 讻讜'. 讜讬"诇 讻讬讜谉 讚讙诇讬 讻讜' 注讻"诇 专"诇 讻讬讜谉 讚讛讗讬 注砖讛 讚讻讘讜讚 注讚讬驻讗 讻"讻 讚注砖讛 讚砖讘转 讛"诇 讻诪讗谉 讚诇讬转讗 讜讛"诇 讻诪讜 诇讗讜 讙专讬讚讗 诇讬讚讞讬 诪拽诪讬 注砖讛 讚讻讘讜讚 讜诪"砖 讘讝讛 住' 驻讜专转 讬讜住祝 注讬' 讘诪"拽:





诪讛专"诐

转讜住' 讘住讜祝 讚"讛 (讘讚祝 讛') 讟注诪讗 讚讻转讘 专讞诪谞讗 讜讻讜' 讜诇注讬诇 讚讛讜讬 讘注讬 诇诪讬诇祝 诪注砖讛 讚诪爪讜专注 讚诇讚讞讬 注砖讛 讗转 诇"转 诪砖诪注 讚讘注讬 诇诪讬诇祝 讜讻讜' 讻爪"诇. 讜专"诇 讜讛讬讗讱 讬讻讜诇 诇诪讬诇祝 诪讬谞讬讛 爪讬爪讬转 讜讛讗 讙讘讬 爪讬爪讬转 讛注砖讛 讛讜讗 拽讬诇 砖讗讬谞讜 砖讜讛 讘谞砖讬诐 讜讛诇讗讜 讛讜讗 讞诪讜专 讜讙讘讬 诪爪讜专注 讛讜讗 讘讛驻讜讱 砖讛诇讗讜 讛讜讗 拽讬诇 砖讗讬谞讜 砖讜讛 讘谞砖讬诐 讜讛注砖讛 讛讜讗 讞诪讜专 讜诇讻讱 讛讜讗 讚讜讞讛 讜拽"诇:





讞讻诪转 砖诇诪讛

专砖"讬 讘讚"讛 讜讗驻"讛 诇讗 讚讞讬 讘转诪讬讛 谞诪讞拽 讜爪"诇 砖诐 讚"讛 讗驻讬' 讛讻讬 诇讗 讚讞讬 讘转诪讬讛 讜诇讙诪讜专 讻讜':


讚"讛 讜讛讗 转谞讗 讘注诇诪讗 拽讗讬 讻讜' 讚砖讘转 讚讞诪讬专讬 讛住"讚:


转讜住' 讘讚"讛 讟注诪讗 讻讜' 诇诪"讚 谞砖讬诐 驻讟讜专讜转 诪爪讬爪讬转 讜诇注讬诇 讚讛讜讛 讻讜' 讗转 诇讗 转注砖讛 诪砖诪注 讻讜' 讻爪"诇:


讘讚"讛 砖讻谉 讛讻砖专 讻讜' 诪谉 讜注讜讚 讚诇拽诪谉 诇驻讬 讛讗诪讛 注讚 砖讬砖 讘讜 讻专转 谞诪讞拽. 讜谞"讘 讘讛"讗 讗讬谞讜 讜讘讜讚讗讬 讛讜讗 讙诇讬讜谉 讜诇注讬诇 讘转讜住' 转讬专爪讜 拽讜砖讬讗 讝讜 注讬讬谉 砖诐. (注讬讬谉 讘诪讛专砖"讗):





专砖"砖

转讚"讛 谞讬讙诪讜专. 讚讛讗 讻转讬讘 讜讘讬讜诐 讛砖讘讬注讬 转砖讘讜转 诇诪注谉 讬谞讜讞 砖讜专讱 讜讞诪讜专讱. 讻爪"诇. 讜讛讜讗 讘诪砖驻讟讬诐 (讻讙 讬讘):



讘讗"讚 讜讻诪讜 讻谉 讻讜' 讜注砖讛 讚讘转 讻讛谉 注讚讬驻讗 讻讜'. 专"诇 讘讝讛 讚诇讗 转讬拽砖讬 讗讬讱 讛讜讛 住"讚 诇诪讬诇祝 诪讬谞讛 讚讘注诇诪讗 讚讞讬 诪讚讗讬爪讟专讱 讘讛 诇讗 转讘注专讜 诪讻诇诇 讚讘注诇诪讗 讚讜诪讬讗 讚讬讚讛 讚讞讬 讗"讻 谞讬诇祝 诪讬谞讛 讙"讻 讚诇讬讚讞讬 注砖讛 讜诇"转 讝讛讜 诇驻讬' 讗"谞 砖讻转讘讜 诇拽诪谉 讘讚"讛 讟注诪讗 讜诇驻讬' 讛讗' 砖诐 讚讚讜拽讗 讚讜诪讬讗 讚讚讬讚讛 诪诪砖 讚讛讬讬谞讜 诇讗讜 砖讬砖 讘讜 诪讬转讛 讻诪讜 砖讘转 讬诇驻讬谞谉 诪讬谞讛 诇注诇诪讗 讙"讻 讚诇讗 讚讞讬 讗讘诇 诇讗讜 砖讬砖 讘讜 讻专转 讙专讬讚讗 讚讞讬 讗"讻 转讬讚讜拽 诪讬谞讛 讚讗驻讬' 讗诐 讬砖 讙诐 注砖讛 讘讛讚讬 讛诇讗讜 讚讜诪讬讗 讚讬讚讛 讙"讻 转讬讚讞诐 注砖讛 讜讛诪讛专砖"讗 谞讚讞拽 讘讝讛:





讘谉 讬讛讜讬讚注

诪址讛 砖旨讈职诪执讬专指讛 讛指讗植诪讜旨专指讛 讘旨职砖讈址讘旨指转, 诇止讗 诪执砖旨讈址讘旨指转 讗址转旨指讛 诪执转职讬指专值讗, 讗侄诇旨指讗 诪执诪旨执讬 砖讈侄讛执讝职讛执讬专 注址诇 讛址砖旨讈址讘旨指转, 讗址祝 诪讜止专指讗 讛指讗指诪讜旨专 讘旨址诪旨执拽职讚旨指砖讈, 诇止讗 诪执诪旨执拽职讚旨指砖讈 讗址转旨指讛 诪执转职讬指专值讗, 讗侄诇旨指讗 诪执诪旨执讬 砖讈侄讛执讝职讛执讬专 注址诇 讛址诪旨执拽职讚旨指砖讈. 驻讬专砖 专砖"讬 诇讗 诪砖讘转 讗转讛 诪转讬讬专讗 讚诇讗 讻转讬讘 讘讬讛 诪讜专讗. 讜诪拽砖讬诐 谞讬诇祝 诪讜专讗 诇砖讘转 诪谉 讛诪拽讚砖 讚讻转讬讘 讘讬讛 诪讜专讗 (讜讬拽专讗 讬讟, 诇)?
讜谞专讗讛 诇讬 讚讗诐 讻谉 讛讜讛 诇讬讛 诇注专讘谞讛讜 砖讘转 讜诪拽讚砖 讘讛讚讬 讛讚讚讬 讚讛讜讛 诇讬讛 诇诪讬诪专 '讗转 砖讘转讜转讬 讜讗转 诪拽讚砖讬 转讬专讗讜 讜转砖诪讜专讜' 讚讛讗 讙诐 讘诪拽讚砖 讗讬讻讗 诪爪讜转 转诇讜讬讜转 讘讜 砖爪专讬讱 诇砖讜诪专诐.
讜注讜讚 谞专讗讛 诇讬 讚讗讬谉 诇诪讬诇祝 诪讜专讗 诇砖讘转 诪谉 讛诪拽讚砖 讻讬 讘砖讘转 诇讗 讞讝讬谞谉 讘讬讛 砖讬谞讜讬 诇注讬谞讬谞讜 诪砖讗专 讬诪讬 讛讞讜诇 讻诇诇 讜讻诪讜 砖讗诪专 讟讜专谞讜住专驻讜住 讛专砖注 诇专讘讬 注拽讬讘讗 (讘专讗砖讬转 专讘讛 讬讗, 讛) '诪讛 讛讬讜诐 诪讬讜诪讬诐?' 讜诇诪讛 讬专讗讬谉 诪诪谞讜, 诪讛 砖讗讬谉 讻谉 讘讬转 讛诪拽讚砖 讬砖 讘讜 砖讬谞讜讬讬 诇注讬谞讬谞讜 注诇 砖讗专 诪拽讜诪讜转 讻诪讜 砖讗诪专讜 (诪砖谞讛 讗讘讜转 讛, 讛) 讘诪砖谞转 讚注砖专讛 谞住讬诐 谞注砖讜 诇讗讘讜转讬谞讜 讘讘讬转 讛诪拽讚砖 讜讝讗转 讬转讬专讛 注诇 讛讻诇 砖谞专讗讛 诇注讬谉 讘讞讜砖 讛专讬讗讜转 注讜诪讚讬谉 爪驻讜驻讬诐 讜诪砖转讞讜讬诐 专讜讜讞讬诐, 讜诇讛讻讬 讛讜讛 住诇拽讗 讚注转讱 砖讬转讬讬专讗 讗讚诐 诪谉 讘讬转 讛诪拽讚砖 诇讻讱 讗爪讟专讬讱 讛讬拽砖 讛谞讝讻专 诇诇诪讚讱 砖讙诐 讘讬转 讛诪拽讚砖 诇讗 诪谉 讛诪拽讚砖 讗转讛 诪转讬讬专讗 讗诇讗 诪诪讬 砖讛讝讛讬专 注诇讬讜.
讘专诐 讛讗 拽砖讬讗 讗诪讗讬 诇讗 谞拽讬讟 诪讜专讗 诇讛讚讬讗 讘砖讘转 讻讚谞拽讬讟 讘诪拽讚砖? 讜谞专讗讛 诇讬 讘住"讚 讚讗讬 讛讜讛 谞拽讬讟 诪讜专讗 诇讛讚讬讗 讘砖讘转 讛讬讬转讬 讞讜砖讘 讛讻讜谞讛 砖讬专讗 诪谉 讛砖讘转 注爪诪讜 讻讚注转 讛驻诇讜住驻讬诐 砖讗讜诪专讬诐 砖讛讜讗 讬讜诐 拽砖讛 砖砖讜诇讟 讘讜 砖讘转讗讬 讜诇讻讱 讛注住拽 讜砖讗专 讚讘专讬诐 诇讗 讬爪诇讬讞讜 讘讜 讜讻诪讜 砖讻转讘 讛讙讗讜谉 诪讛专"讬 讝"诇 讘讬讜专讛 讚注讛, 诇讻讱 诇讗 谞拽讬讟 讘讬讛 诪讜专讗 诇讛讚讬讛 讗诇讗 砖诪讬专讛 讻讬 讬砖专讗诇 讻讬讜谉 砖砖讜诪专讬谉 砖讘转 讗讬谉 诇讛诐 诪讜专讗 诪诪谞讜 诪爪讚 讛讻讜讻讘.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讬讻讜诇 讬讛讗 讘谞讬谉 讘讬转 讛诪拽讚砖 讚讜讞讛 砖讘转. 注讬讬谉 砖讘讜注讜转 讚祝 讟讜 注"讘 专砖"讬 讚"讛 讗讬谉 讘谞讬谉:





诪专讗讬转 讛注讬谉

讬讻讜诇 讗诪专 诇讜 讗讘讬讜 讛讟诪讗 讜讗诇 转讞讝讬专 讜讻讜'. 讜讗"转 诇讚注转 讛住诪"讙 讜讛讟讜专 讚住"诇 讚讗诐 讗讘讬讜 专砖注 讗讬谞讜 讞讬讬讘 诇讻讘讚讜 讗"讻 讗诪讗讬 讗爪讟专讬讱 拽专讗 转驻讜拽 诇讬 讚讻讬讜谉 砖讗讜诪专 讛讟诪讗 讜讗诇 转讞讝讬专 讛讜讗 专砖注 砖专讜爪讛 砖讘谞讜 讬注讘讜专 注讘讬专讛 讜讗诐 讻谉 讗讬谞讜 讞讬讬讘 讘讻讘讜讚讜. 讜讝讛 住讬讬注转讗 诇讚注转 讛专诪讘"诐 讝"诇 讚住讘专 讚讗驻讬诇讜 讗讘讬讜 专砖注 讞讬讬讘 诇讻讘讚讜. 讜讻讚 讚讬讬拽转 砖驻讬专 讙诐 诇讚注转 讛专诪讘"诐 谞讛讬 讚讗诐 讛讜讗 专砖注 讞讬讬讘 诇讻讘讚讜 讗讘诇 讗诐 讗讜诪专 砖讬讛讬讛 专砖注 讙诐 讛讜讗 讜讚讗讬 讗讬谉 诇砖诪讜注 诇讜 讜讗诪讗讬 讗爪讟专讬讱 拽专讗. 讜讬"诇 讚讗讘讬讜 讗讬谞讜 专砖注 讗诇讗 砖专讜爪讛 诇讗讻讜诇 讚专讱 诪砖诇 讜讗讜诪专 诇讘谞讜 讛讟诪讗 诇讛讘讬讗 讛驻讬专讜转 讗砖专 砖诐. 讜讗诇 转讞讝讬专 砖讗谞讬 专讜爪讛 砖转讗讻讬诇谞讬 注转讛 讜讗讬谞讬 讬讻讜诇 诇讛诪转讬谉 讜讗讬 诇讗讜 拽专讗 讛讜"讗 讚讗转讬 注砖讛 讚讻讘讜讚 讗讘 讜讗诐 讜讚讞讬 诇讗讜 讚讟讜诪讗讛 讜注砖讛 讚讛砖讘转 讗讘讬讚讛 讚注砖讛 讚讻讘讜讚 讗讘 讜讗诐 讞诪讜专 诪讗讚 讜砖专讬讜转讗 讛讬讗 讜讻谞驻砖 讛讗讘 讜讻谞驻砖 讛讘谉 讗讬谉 诇讛诐 讞讟讗. 讜诇讛讻讬 讗爪讟专讬讱 拽专讗 讜讻谉 专讗讬转讬 砖驻讬专砖 讛专讬讟讘"讗 讝"诇 讘讞讬讚讜砖讬讜 讜讛专讘 讛诪讗讬专讬 讝"诇 讘驻住拽讬讜 注"砖:





驻转讞 注讬谞讬诐

(诪驻谞讬 住讬讘讛 讗砖专 谞讛讬讬转讬 讜谞讞诇转讬 讻诪讜 讞诇讗讬"诐. 讜讞讘讬诇讬 拽讜爪讬"诐 爪讜诪讞讜转 讗讞专讬讛诐 诇讗 注爪专转讬 讻讜讞 诇诪注谉 专讘讜转 诪谞讬 讚砖讗讬诐. 讗谞拽讜讟 讘拽爪讬专"讬 专拽 讘' 讙' 讙专讙讬专讬诐 讜讬讛讬 讛拽爪专 拽爪专谉 砖诇 讚讘专讬诐 讛讘讗讬诐):


讬讻讜诇 讬转讬专讗 讗讚诐 诪诪拽讚砖 讜讻讜' 讛拽砖讛 讛专讘 注讬讜谉 讬注拽讘 诪讛讬讻讗 住"讚 讜讻讜' 讜转讜 诪"砖 砖诪讬专讛 讛讗诪讜专讛 讘砖讘转 讜讻讜' 讛讗 诇讗 讻转讬讘 讘讬讛 诪讜专讗 讻诇诇. 讜转讜 谞拽讬砖 讗讬驻讻讗 砖讘转 诇诪拽讚砖 讜讻讜':
讜讬专讗讛 讚讛讜讛 住"讚 诇讬专讗 诪讛诪拽讚砖 注爪诪讜 注"讚 诪讜专讗 讗讘 讜讗诐 讜专讘讜 诇讝"讗 诪讛 砖讘转 诪诪讬 讗转讛 诪转讬讬专讗 讜讻讜' 讚讻讬讜谉 讚诇讗 讻转讬讘 讘讬讛 诪讜专讗 讘讛讚讬讗 讗"讻 讗讬谉 讘讜 讗诇讗 诪讜专讗 讻诇诇讬转 砖讞讬讬讘 诇讬专讗 讘拽讬讜诐 讛诪爪讜转 砖爪专讬讱 诇拽讬讬诪谉 讘讬专讗讛 讜讗讛讘讛 讜讗"讻 讘砖诪讬专转 砖讘转 讗讬谉 讘讛 讗诇讗 诪讜专讗 砖诪讬诐 讻讚专讱 砖讗专 诪爪讜转 砖讘讻诇 诪爪讜讛 讘注砖讜转讛 爪专讬讱 诇讬专讗 诪诪讬 砖爪讬讜讛 注诇讬讛 讜诪诪谞讜 谞拽讞 讚诪讜专讗转 诪拽讚砖 讛讙诐 讚讻转讬讘讗 讘驻专讟讜转 讗讬谞讛 讻讬 讗诐 诪诪讬 砖讛讝讛讬专 注诇讬讜 讻讻诇 砖讗专 诪爪讜转. 讜诪注讬拽专讗 讛讗 讚拽讗诪专 讬讻讜诇 讬转讬专讗 讗讚诐 诪诪拽讚砖 讛讬讬谞讜 讚住"讚 讚讗讬 诪讜专讗转 诪拽讚砖 讛讬讬谞讜 诪诪讬 砖爪讬讜讛 注诇讬讜 讛讬讛 诪拽讜诐 诇讜诪专 讚诇讗 诇讬诪讗 诪讜专讗 诪拽讚砖 讘驻专讟讜转 讜讻讘专 讜讚讗讬 诪讜专讗 砖诪讬诐 注诇讬讜 讜诪讚讗诪专 专讞诪谞讗 讘驻专讟讜转 讛讜讛 住"讚 诇讬专讗 诪谉 讛诪拽讚砖 注爪诪讜 诇讛讻讬 讗转讗 讛拽砖讗. 讜讗讬谉 诇讛拽讬砖 讗讬驻讻讗 砖讘转 诇诪拽讚砖 诪讗讞专 讚讘诪拽讚砖 诇讞讜讚讬讛 诪住驻拽讗 诇谉 讗讬讝讛讜 诪讜专讗 讗诐 诪讛诪拽讚砖 讗诐 诪讛'. 诇讗 讻谉 讚砖讘' 诇讞讜讚讬讛 讬讚注讬谞谉 砖驻讬专 讚讗讬谉 讘讜 诪讜专讗 讗诇讗 诪诪讬 砖讛讝讛讬专 注诇讬讜 讻讻诇 讛诪爪讜转 讜转讜 讚转驻住转 诪讜注讟 转驻住转 讜诇讛讻讬 诪拽讬砖 诪拽讚砖 诇砖讘转. 讜注讜讚 诪讗讞专 讚讗讬讻讗 诇讗拽讜砖讬 诪拽讚砖 诇砖讘转 讚诪讜专讗讜 诇注讜诇诐 讻砖诪讬专转 砖讘转 讚讬讚讜注 讚砖诪讬专转讜 诇注讜诇诐 诪拽讬砖 谞诪讬 讚诪讜专讗 诪拽讚砖 讻诪讜专讗 砖讘转 讗诇讗 砖讝讛 讘驻专讟 讜讗讬讚讱 诪讻诇诇讗 讗转诪专:
讜诪讛 砖驻讬专砖 讛专讘 讛谞讝' 讚讻讬讜谉 砖爪讬讜谞讜 诇砖诪讜专 讛诪拽讚砖 讬注诇讛 诪讜专讗 注诇 诇讘讜 诪驻讞讚 讛讗讜讬讘讬诐 讜讻讜' 讜拽诪"诇 砖讛讜讗 诪爪讚 讻讘讜讚 讻诪"砖 讛专诪讘"诐 驻"讞 讚讘讬转 讛讘讞讬专讛 讛讜讗 讚讞讜拽 诪讗讚 讜转讜 诇诪讗讬 讚住"讚 讗诪讗讬 讗爪讟专讬讱 拽专讗 讚诪讜专讗 诪拽讚砖 讻讬讜谉 讚讻讘专 谞爪讟讜讬谞讜 讘砖诪讬专转讜 讜诪砖诐 谞讚注 讚爪专讬讱 诇讬专讗 诪讛讗讜讬讘讬诐 讜诪拽讚砖讬 转讬专讗讜 诇诪讛 诇讬. 讜讗注讬拽专讗 讗讬谞讜 注讜诇讛 注诇 讛讚注转. 讚砖诪讬专转 诪拽讚砖 诪驻讞讚 讙谞讘讬诐 讜诇讗 讘注讬 讛拽砖讗 诇讛讻讬:

